open-index/open-wikipedia-markdown huggingface dataset:
ಅರಳುಗುಪ್ಪೆ

**ಅರಳುಗುಪ್ಪೆ** ತುಮಕೂರು ಜಿಲ್ಲೆಯ ತಿಪಟೂರು ತಾಲೂಕಿನಲ್ಲಿರುವ ಒಂದು ಐತಿಹಾಸಿಕ ಸ್ಥಳ.

## ಅದ್ಭುತ ಶಿಲ್ಪಕಲೆಯ ಬೀಡು ಅರಳುಗುಪ್ಪೆ
ಕರ್ನಾಟಕ ಶಿಲ್ಪಕಲೆಗಳ ತವರು. ಸೋಮನಾಥಪುರ, ಬೇಲೂರು ಹಳೆಬೀಡಿನ ದೇವಾಲಯಗಳು ಇದಕ್ಕೆ ಸಾಕ್ಷಿಯಾಗಿ ನಿಂತಿವೆ. ಬೇಲೂರು ಹಳೇಬೀಡಿನ ದೇವಾಲಯಗಳ ಸೂಕ್ಷ್ಮ ಕಲಾ ಶ್ರೀಮಂತಿಕೆಯನ್ನೇ ತಮ್ಮಲ್ಲೂ ಅಡಗಿಸಿಕೊಂಡ ನೂರಾರು ದೇವಾಲಯಗಳು ಕರ್ನಾಟಕದಲ್ಲಿವೆ. ಆದರೆ ಅವುಗಳಲ್ಲಿ ಬಹಳಷ್ಟು ದೇವಾಲಯಗಳು ಹೆಚ್ಚಿನ ಪ್ರವಾಸಿಗರ ಗಮನಕ್ಕೆ ಬಾರದೆ ಎಲೆಮರೆಯ ಕಾಯಿಯಂತೆ, ವನಸುಮದಂತಿವೆ. ಇಂಥ ಶಿಲ್ಪಕಲಾವೈಭವವನ್ನು ತನ್ನಲ್ಲಿ ಅಡಗಿಸಿಕೊಂಡಿರುವ ಹೆಚ್ಚು ಜನರ ಗಮನಕ್ಕೆ ಬಾರದ ತಾಣವೇ ತುರುವೇಕೆರೆ, ಬಾಣಸಂದ್ರ ಬಳಿ ಇರುವ ತಿಪಟೂರು ತಾಲೂಕಿಗೆ ಸೇರಿದ ಅರಳುಗುಪ್ಪೆ.
ಅರಳುಗುಪ್ಪೆಯಲ್ಲಿರುವ ಕೇಶವ ದೇವಾಲಯ ಬೇಲೂರು ದೇವಾಲಯಗಳಷ್ಟು ದೊಡ್ಡದಲ್ಲದಿದ್ದರೂ ಶಿಲ್ಪಕಲಾವೈಭವದಲ್ಲಿ ಬೇಲೂರಿಗೇನೂ ಕಡಿಮೆ ಇಲ್ಲ. ಅರಳುಗುಪ್ಪೆ ಒಂದು ಪುಟ್ಟ ಗ್ರಾಮ. ಇಲ್ಲಿ ೧೩ ನೇ ಶತಮಾನದಲ್ಲಿ ಹೊಯ್ಸಳ ಶೈಲಿಯಲ್ಲಿ ನಿರ್ಮಿಸಿದ ಸುಂದರ ದೇವಾಲಯವಿದೆ. ಹೊನ್ನೊಜನನೆಂಬ ಶಿಲ್ಪಿ ಈ ದೇವಾಲಯ ನಿರ್ಮಾಣದ ರೂವಾರಿ ಎನ್ನುತ್ತದೆ ಇತಿಹಾಸ.
ಈ ದೇವಾಲಯದ ಒಂದೊಂದೂ ಭಿತ್ತಿಯೂ ಸೂಕ್ಷ್ಮ ಕುಸುರಿ ಕೆತ್ತನೆಗಳಿಂದ ಕಣ್ಮನ ಸೆಳೆಯುತ್ತವೆ. ವಿಷ್ಣುವಿನ ದಶಾವತಾರದ ಕೆತ್ತನೆಗಳು ಇಲ್ಲಿವೆ. ಪುರಾತತ್ವ ಸರ್ವೇಕ್ಷಣಾ ಇಲಾಖೆ ಈ ದೇವಾಲಯವನ್ನು ಪ್ರಮುಖ ರಾಷ್ಟ್ರೀಯ ಸ್ಮಾರಕವೆಂದು ಘೋಷಿಸಿದ್ದರೂ ಸೂಕ್ತ, ಸಂರಕ್ಷಣೆ ಇಲ್ಲದ ಕಾರಣ ಸುಂದರ ವಿಗ್ರಹಗಳ ಮುಖಗಳು ವಿರೂಪಗೊಂಡಿವೆ. ತುಂಟ ಹುಡುಗರು ಕಲ್ಲಿನಿಂದ ಅತ್ಯಂತ ಮನೋಹರವಾದ ಶಿಲ್ಪಗಳ ಮುಖವನ್ನು ಜಜ್ಜಿ ಹಾಳು ಮಾಡಿದ್ದಾರೆ.
ಹಿಂಬದಿಯಲ್ಲಿರುವ ಗೋಪುರಗಳನ್ನು ಸೂಕ್ಷ್ಮವಾಗಿ ಗಮನಿಸಿದರೆ ಸೋಮನಾಥಪುರದಲ್ಲಿಯೇ ನಾವಿದ್ದೇವೇನೋ ಎಂಬ ಭ್ರಮೆ ಮೂಡುತ್ತದೆ. ಏಕಕೂಟದ ಈ ದೇವಾಲಯಕ್ಕೆ ಪೂರ್ವದಿಂದ ಪ್ರವೇಶದ್ವಾರವಿದೆ. ನಕ್ಷತ್ರಾಕಾರದ ಜಗಲಿಯ ಮೇಲೆ ನಿಂತಿರುವ ದೇವಾಲಯದಲ್ಲಿ ಎಲ್ಲ ದೇವಾಲಯಗಳಂತೆ ಇಲ್ಲಿಯೂ ಗರ್ಭಗುಡಿ, ಸುಕನಾಸಿ, ನವರಂಗಗಳಿವೆ. ದೇವಾಲಯದ ಒಳ ಭಾಗದಲ್ಲಿ ೯ ಸೂಕ್ಷ್ಮ ಕೆತ್ತನೆಯಿಂದ ಕೂಡಿದ ಕಂಬಗಳಿದ್ದು, ತೂಗಾಡುವ ಹೂಮೊಗ್ಗನ್ನು ಶಿಲ್ಪಿ ಅತ್ಯಂತ ಕಲಾತ್ಮಕವಾಗಿ ಕೆತ್ತಿದ್ದಾನೆ. ಗರ್ಭಗುಡಿಯಲ್ಲಿ ಅತ್ಯಂತ ಮನಮೋಹಕವಾದ ಕೇಶವನ ವಿಗ್ರಹವಿದೆ.
ರಾಮಾಯಣದ ಕಥಾನಕಗಳನ್ನು ಶಿಲ್ಪಿ ಪೂರ್ವದ ಭಿತ್ತಿಯಲ್ಲಿ ಚಿತ್ರಿಸಿದ್ದಾನೆ. ಇಲ್ಲಿರುವ ಪಟ್ಟಿಕೆಗಳಲ್ಲಿ ಕಾಲ್ಪನಿಕ ಮೃಗ, ಮಕರ, ಹಂಸ, ಆನೆ, ಕುದುರೆಗಳ ಶಿಲ್ಪಗಳಿವೆ. ಇಂದು ಸರಕು ಸಾಗಣೆಗೆ ಅತ್ಯಗತ್ಯ ಹಾಗೂ ಅವಶ್ಯಕವಾದ ಲಾರಿಯ ಕಲ್ಪನೆ ನಮ್ಮ ಪೂರ್ವಕರಿಗೆ ಬಹಳ ಹಿಂದೆಯೇ ಇತ್ತೆಂಬುದು ಇಲ್ಲಿನ ಭಿತ್ತಿಯಲ್ಲಿರುವ ಕುದುರೆಗಳು ಎಳೆಯುತ್ತಿರುವ ನಾಲ್ಕು ಚಕ್ರದ ಉದ್ದದ ಸರಕು ಸಾಗಣೆ ಶಿಲ್ಪದಿಂದ ವೇದ್ಯವಾಗುತ್ತದೆ.
## ಸಂಪರ್ಕ
ಇಷ್ಟೆಲ್ಲಾ ಕಲಾ ವೈಭವವಿದ್ದರೂ ಈ ದೇವಾಲಯ ಪ್ರವಾಸಿಗರ ಆಕರ್ಷಣೆಯ ಕೇಂದ್ರ ಬಿಂದುವಾಗದಿರುವುದು ದುರ್ದೈವವೇ ಸರಿ. ಇದಕ್ಕೆ ಕಾರಣವೂ ಇಲ್ಲದಿಲ್ಲ. ಈ ಊರಿಗೆ ತಲುಪಲು ರಸ್ತೆ ಸಂಪರ್ಕವೂ ಚೆನ್ನಾಗಿಲ್ಲ. ಈ ದೇವಾಲಯವೇನಾದರೂ ಬೇಲೂರು, ಹಳೆಬೀಡು, ಶ್ರವಣಬೆಳಗೊಳದ ಸುತ್ತಮುತ್ತ ಇದ್ದಿದ್ದರೆ ಇದರ ಸ್ವರೂಪವೇ ಬದಲಾಗುತ್ತಿತ್ತು.
ಹೋಗುವುದು ಹೇಗೆ? ಅರಳುಗುಪ್ಪೆಗೆ ಹೋಗಬೇಕೆಂದರೆ ರೈಲು ಪ್ರಯಾಣವೇ ಸೂಕ್ತ. ಬೆಂಗಳೂರು ಶಿವಮೊಗ್ಗ ಪ್ಯಾಸೆಂಜರ್ ರೈಲು ಅರಳುಗುಪ್ಪೆಯಲ್ಲಿ ನಿಲ್ಲುತ್ತದೆ. ಬೆಂಗಳೂರಿನಿಂದ ಬೆಳಗ್ಗೆ ೬:೩೦ ಕ್ಕೆ ಹೊರಡುತ್ತದೆ. ಬೆಂಗಳೂರು ತಿಪಟೂರು ನಡುವೆ ಕಿಬ್ಬನಹಳ್ಳಿ (ಕೆ.ಬಿ) ಕ್ರಾಸ್ ನಲ್ಲಿ ಇಳಿದು, ಆಟೋ ಮಾಡಿಕೊಂಡು ಅರಳುಗುಪ್ಪೆಗೆ ಹೋಗಬಹುದು.

ವರ್ಗ:ಐತಿಹಾಸಿಕ ಸ್ಥಳಗಳು
ವರ್ಗ:ಕರ್ನಾಟಕದ ಪ್ರೇಕ್ಷಣೀಯ ಸ್ಥಳಗಳು
ಮಿರ್ಲೆ

**ಮಿರ್ಲೆ** ಕರ್ನಾಟಕದ ಒಂದು ಹಳ್ಳಿ.ಇದು ಮೈಸೂರು ಜಿಲ್ಲೆಯ ಕೃಷ್ಣರಾಜ ನಗರ ತಾಲೂಕಿನಲ್ಲಿದೆ.
ಫಿಜಿ ಹಿಂದಿ

**ಫಿಜಿ ಹಿಂದಿ** ಒಂದು ಇಂಡೋ-ಆರ್ಯನ್ ಭಾಷೆ ನ 313.000 ಜನರು ಮಾತೃಭಾಷೆ ಇದು ಭಾರತ ನಲ್ಲಿ ಎನ್ ಮೂಲ ಫಿಜಿ.

ಈ ಭಾಷೆಯು ಬಹಳ ಪ್ರಮಾಣಿತ ಭಿನ್ನವಾಗಿದೆ ಹಿಂದಿ ಮಾತನಾಡುವ ರಲ್ಲಿ ಭಾರತ ಮತ್ತು ಎರಡು ಭಾಷೆಗಳ ನಡುವಿನ ಸಂಬಂಧವನ್ನು ಡಚ್ ಮತ್ತು ಆಫ್ರಿಕಾನ್ಸ್ ನಡುವೆ ಹೋಲುತ್ತವೆ. ಇದು ಭಾಷೆಯ ಅನೇಕ ಇಂಗ್ಲೀಷ್ ಮತ್ತು ಫಿಜಿಯನ್ ಪದಗಳಿಂದ ಪೂರ್ವ ಹಿಂದಿ ಸಂಭಾಷಣೆಗಳನ್ನು (ಭೋಜಪುರಿ ಮತ್ತು ಅವಧಿ) ಕೂಡಿದೆ. ಇದು ಪೆಸಿಫಿಕ್ twang ಜೊತೆ ಮಾತನಾಡುತ್ತಾರೆ.

ಫಿಜಿ ರಾಜಕೀಯ ಕ್ರಾಂತಿ ಕಾರಣ ಇತ್ತೀಚಿನ ಬಾರಿ ರಲ್ಲಿ ಫಿಜಿ ಭಾರತೀಯರು ಹೆಚ್ಚಿನ ಸಂಖ್ಯೆಯಲ್ಲಿ ಆಸ್ಟ್ರೇಲಿಯಾ, ನ್ಯೂಜಿಲ್ಯಾಂಡ್, ಯುನೈಟೆಡ್ ಸ್ಟೇಟ್ಸ್ ಮತ್ತು ಕೆನಡಾ, ತೆಗೆದುಕೊಳ್ಳುವುದು ಫಿಜಿ ಹಿಂದಿ ವಲಸೆ ಅವರೊಂದಿಗೆ ಭಾಷೆ.

## ಇತರೆ ವೆಬ್ಸೈಟ್ಗಳು 
* Ethnologue - Fiji Hindi

ವರ್ಗ:Indo-Aryan languages
ವರ್ಗ:ಫಿಜಿ
ಮಾರ್ಕೋನಹಳ್ಳಿ ಆಣೆಕಟ್ಟು

**ಮಾರ್ಕೋನಹಳ್ಳಿ ಅಣೆಕಟ್ಟು** ಒಂದು ಸುಂದರವಾದ ಅಣೆಕಟ್ಟು ಮತ್ತು ತುಮಕೂರು ನಗರದ ಅತ್ಯಂತ ಆಕರ್ಷಕ ಪ್ರವಾಸಿ ಸ್ಥಳ. ಮಾರ್ಕೋನಹಳ್ಳಿ ಅಣೆಕಟ್ಟು ತುಮಕೂರು ಜಿಲ್ಲೆಯ ಕುಣಿಗಲ್ ತಾಲೂಕಿನ ಶಿಂಷಾ ನದಿಯ ಅಡ್ಡಲಾಗಿ ನಿರ್ಮಿಸಿದ ಅಣೆಕಟ್ಟು. ಈ ಅಣೆಕಟ್ಟೆಯನ್ನು ೧೯೪೨ರಲ್ಲಿ ಮೈಸೂರು ರಾಜರಾದ ನಾಲ್ವಡಿ ಕೃಷ್ಣರಾಜ ಒಡೆಯರ್ ಅವರು, ತನ್ನ ದಿವಾನರಾದ ಸರ್ ಮೋಕ್ಷಗುಂಡಂ ವಿಶ್ವೇಶ್ವರಯ್ಯರವರ ಮಾರ್ಗದರ್ಶನದಲ್ಲಿ ಕಟ್ಟಿಸಿದರು. ಅಣೆಕಟ್ಟು ಸುಮಾರು 4000 ಹಳ್ಳಿಗಳ ಕೃಷಿಗೆ ನೀರಿನ ಮೂಲವಾಗಿ ಕಾರ್ಯನಿರ್ವಹಿಸುತ್ತದೆ. ಶಿಂಷಾ ನದಿ ಕಾವೇರಿ ನದಿಯ ಉಪನದಿ ಮತ್ತು ತುಮಕೂರು ಜಿಲ್ಲೆಯ ಮೂರು ನದಿಗಳಲ್ಲಿ ಒಂದು. ಇದು 6070 ಹೆಕ್ಟೇರ್ ಭೂಮಿಗೆ ನೀರಾವರಿ ಉಣಿಸುತ್ತದೆ. ಅಣೆಕಟ್ಟೆಯು 139 ಮೀಟರ್ ಉದ್ದದ ಒಂದು ಗಾರೆ ರಚನೆ ಹೊಂದಿದೆ. ಜಲಾಶಯವು ಸುಮಾರು 4,103 (1,584 ಮೈಲಿ)ಕಿ.ಮೀನ ಸಂಗ್ರಹಣಾ ಪ್ರದೇಶ ಹೊಂದಿದೆ ಮತ್ತು ಸಮುದ್ರಮಟ್ಟದಿಂದ ಸರಾಸರಿ ಸುಮಾರು 731,57 ಮೀ ಎತ್ತರದಲ್ಲಿದೆ. ಜಲಾಶಯವು 68 ದಶಲಕ್ಷ ಘನ ಮೀಟರ್ ನೀರು ಸಂಗ್ರಹಣಾ ಸಾಮರ್ಥ್ಯ ಹೊಂದಿದೆ.

ಮಾರ್ಕೋನಹಳ್ಳಿ ಜಲಾಶಯದಲ್ಲಿ ವಾಣಿಜ್ಯ ಮೀನುಗಳು ಮತ್ತು 13 ಜಾತಿಗಳ ಮೀನುಗಳಿವೆ. ಪ್ರಬಲ ಜಾತಿಗಳಾದ ಪುನ್ತಿಸ್ ಇಲ್ಲಿ ಕಂಡು ಬರುತ್ತವೆ. ಸಿರ್ರ್ಹಿನುಸ್ ರೇಬಾ ಮತ್ತು ಳಬೆಒ ಕ್ಯಾಲ್ಬಸು ಮತ್ತು ಇತರ ಕಸಿ ಕಾರ್ಪ್ ಮತ್ತು ಸಿಹಿನೀರು ಮೀನುಗಳು ಕೂಡ ಇಲ್ಲಿ ಕಾಣಬಹುದು. ಇದು ಏಷ್ಯಾದ ಮೊಟ್ಟ ಮೊದಲ ***ಸ್ವಯಂಚಾಲಿತ ಸೈಫನ್*** ವ್ಯವಸ್ಥೆಯನ್ನು ಹೊಂದಿದೆ. ನೀರಿನ ಒಳಹರಿವು ಹೆಚ್ಚಳವಾದಾಗ ಮತ್ತು ನೀರಿನ ಮಟ್ಟ 88ಅಡಿ ತಲುಪಿದಾಗ, ಹೆಚ್ಚುವರಿ ನೀರು ಸ್ವಯಂಚಾಲಿತ ಬಾಗಿಲುಗಳ ಮೂಲಕ ಅಣೆಕಟ್ಟಿನ ಹೊರಗೆ ಹೋಗುತ್ತದೆ. ಬಾಗಿಲುಗಳನ್ನು ತೆರೆಯಲು ಯಾವುದೇ ವ್ಯಕ್ತಿಯ ಅಗತ್ಯವಿಲ್ಲ.

## ಇತಿಹಾಸ
ಮಾರ್ಕೋನಹಳ್ಳಿ ಅಣೆಕಟ್ಟೆಯನ್ನು ಮೈಸೂರಿನ ಅರಸರಾಗಿದ್ದ ನಾಲ್ವಡಿ ಕೃಷ್ಣರಾಜ ಒಡೆಯರ್ ಮಹಾರಾಜರು ತಮ್ಮ ದಿವಾನರೂ ಮತ್ತು ಸಿವಿಲ್ ಎಂಜಿನಿಯರರೂ ಆಗಿದ್ದ ದಿವಾನ್ ಸರ್ ಮೋಕ್ಷಗುಂಡಂ ವಿಶ್ವೇಶ್ವರಯ್ಯರವರ  ಮಾರ್ಗದರ್ಶನದಲ್ಲಿ ೧೯೪೨ರಲ್ಲಿ ಕಟ್ಟಿಸಿದರು. ಈ ಅಣೆಕಟ್ಟೆಯು ಏಷ್ಯಾದ ಮೊಟ್ಟ ಮೊದಲ ***ಸ್ವಯಂಚಾಲಿತ ಸೈಫನ್*** ವ್ಯವಸ್ಥೆಯನ್ನು ಹೊಂದಿದೆ.

## ತಲುಪುವುದು ಹೇಗೆ
*ಬೆಂಗಳೂರು ಪುಣೆ ರಾಷ್ಟ್ರೀಯ ಹೆದ್ದಾರಿ ೪ರಲ್ಲಿ ಬೆಂಗಳೂರಿನಿಂದ ೨೮ ಕಿಮೀ ಕ್ರಮಿಸಿದ ನಂತರ ನೆಲಮ೦ಗಲದಲ್ಲಿ ಎಡಕ್ಕೆ ತಿರುಗಿ ಬೆಂಗಳೂರು-ಮಂಗಳೂರು ರಾಷ್ಟ್ರೀಯ ಹೆದ್ದಾರಿಯನ್ನು ಪ್ರವೇಶಿಸಬೇಕು. ಅಲ್ಲಿಂದ ಮುಂದೆ ೪೪ ಕಿಮೀ ಕ್ರಮಿಸಿದ ನಂತರ ಕುಣಿಗಲ್ ತಾಲೂಕಿನಲ್ಲಿ ಈ ಜಲಾಶಯವಿದೆ.
*ಹತ್ತಿರದ ರೈಲ್ವೆ ನಿಲ್ದಾಣ: ಬೆಂಗಳೂರಿನಿ೦ದ ತುಮಕೂರಿಗೆ
*ಹತ್ತಿರದ ವಿಮಾನ ನಿಲ್ದಾಣ: ಕೆಂಪೇಗೌಡ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣ ಬೆಂಗಳೂರು
*ರಸ್ತೆ ಸಾರಿಗೆ: ಬೆಂಗಳೂರು / ಬೆಂಗಳೂರಿನಿಂದ 93km ಕುಣಿಗಲ್

## ಶಿಂಷಾ ನದಿ
ಕರ್ನಾಟಕ ರಾಜ್ಯದಲ್ಲಿ ಹರಿಯುವ ಒಂದು ನದಿ. ಇದು ದಕ್ಷಿಣ ಭಾರತದ ಪ್ರಮುಖ ನದಿಗಳಲಿ ಒಂದು ಮತ್ತು ಕಾವೇರಿ ನದಿಯ ಉಪನದಿ. ತುಮಕೂರು ಜಿಲ್ಲೆಯ ದೇವರಾಯನದುರ್ಗ ಬೆಟ್ಟದ ದಕ್ಷಿಣ ಭಾಗದಲ್ಲಿ ಹುಟ್ಟುತ್ತದೆ ಮತ್ತು 221 ಕಿಮೀ (137 ಮೈಲಿ)ಹರಿದು ಕಾವೇರಿ ನದಿಯನ್ನು ಸೇರುತ್ತದೆ. ಶಿಂಷಾ ನದಿಯು ದೇವರಾಯನದುರ್ಗ ಬೆಟ್ಟದಲ್ಲಿ 914 ಮೀ ಎತ್ತರದಲ್ಲಿ ಹುಟ್ಟುತ್ತದೆ. ದೇವರಾಯನದುರ್ಗವು ನರಸಿಂಹ ದೇವರ ಸ್ಥಾನ. ತುಮಕೂರು ಜಿಲ್ಲೆಯಲ್ಲಿ ಹುಟ್ಟಿ ನಂತರ, ನದಿಯು ದಕ್ಷಿಣ ದಿಕ್ಕಿಗೆ ಹರಿಯುತ್ತದೆ ಮತ್ತು ಮಂಡ್ಯ ಜಿಲ್ಲೆ ಪ್ರವೇಶಿಸುತ್ತದೆ. ಮಂಡ್ಯ ಜಿಲ್ಲೆಯಲ್ಲಿ ನದಿಯು ದಕ್ಷಿಣ ಪೂರ್ವ ದಿಕ್ಕಿನಲ್ಲಿ ಹರಿದು ಮಳವಳ್ಳಿ ತಾಲೂಕಿನ ಶಿಂಷಾಪುರ ಜಲಪಾತದಲ್ಲಿ ಧುಮುಕಿ ಮುಂದೆ ಕಾವೇರಿ ನದಿಯನ್ನು ಕೂಡುತ್ತದೆ. ನದಿಯ ಒಟ್ಟು ಉದ್ದ 221 ಕಿಮೀ (137 ಮೈಲಿ) ಆಗಿರುತ್ತದೆ.

## ಹತ್ತಿರದ ಪ್ರವಾಸಿ ಸ್ಥಳಗಳು
*ಎಡೆಯೂರು - 7 ಕಿಮೀ
*ಕುಣಿಗಲ್ ಸ್ಟಡ್ ಫಾರ್ಮ್ (ಕುದುರೆ ತಳಿ ಫಾರ್ಮ್, ವಿಜಯ್ ಮಲ್ಯ ಒಡೆತನದ್ದು)
*ಕುಣಿಗಲ್ ಕೆರೆ (ಜಾನಪದ ಹಾಡಿನ ’ಮೂಡಲ್ ಕುಣಿಗಲ್  ಕೆರೆ' ಮೂಲಕ ಪ್ರಸಿದ್ಧ)
*ದೀಪಾಂಬುಧಿ ಜಲಾಶಯ - 26 ಕಿಮೀ
*ಹುಲಿಯೂರು ದುರ್ಗ - ವಿಹಾರತಾಣ ಹಾಗೂ ಸಣ್ಣ ಚಾರಣ ತಾಣ - 22 ಕಿಮೀ.

## ವಿದ್ಯುತ್ ಉತ್ಪಾದನೆ
ಶಿಂಷಾ ನದಿಯು ಮಳವಳ್ಳಿ ತಾಲೂಕಿನಲ ಶಿಂಷಾಪುರದಲ್ಲಿ ಒಂದು ಜಲಪಾತವನ್ನು ಹೊಂದಿದೆ. ಇದು 17.200 ಕಿಲೋವ್ಯಾಟ್ ಅನುಸ್ಥಾಪಿತ ಸಾಮರ್ಥ್ಯ ಹೊಂದಿರುವ ಶಿಂಷಾ ಜಲ ನೀರಾವರಿ ಯೋಜನೆಯ ಸ್ಥಳವಾಗಿದೆ. ಇದು ಏಷ್ಯಾದ ಮೊದಲ ಜಲ ವಿದ್ಯುತ್ ಯೋಜನೆ. ಕೋಲಾರ ಚಿನ್ನದ ಗಣಿಗೆ ಇಲ್ಲಿಂದ 1902ರಲ್ಲಿ ವಿದ್ಯುತ್ ಸರಬರಾಜು ಮಾಡಲಾಯಿತು (ಈ ವಿವರದ ಪರಾಮರ್ಶನೆ ಅಗತ್ಯವಿದೆ).

ವರ್ಗ : ಕರ್ನಾಟಕದ ಪ್ರವಾಸಿತಾಣಗಳು
ವರ್ಗ : ಪ್ರಸಿದ್ಧ ಜಲಪಾತ
ಚಿತ್ರಕೂಟ

**ಚಿತ್ರಕೂಟ** ಭಾರತದ ಮಧ್ಯಪ್ರದೇಶ ರಾಜ್ಯದ ಸತ್ನಾ ಜಿಲ್ಲೆಯ ಒಂದು ಪಟ್ಟಣ ಮತ್ತು ಇದು ಉತ್ತರ ಪ್ರದೇಶದ ಚಿತ್ರಕೂಟ ಜಿಲ್ಲೆಯ ಗಡಿಯಲ್ಲಿದ್ದು, ಬುಂದೇಲ್ಖಂಡ್ ಪ್ರದೇಶದಲ್ಲಿ ಇದೆ. ಧಾರ್ಮಿಕ, ಸಾಂಸ್ಕೃತಿಕ, ಐತಿಹಾಸಿಕ ಮತ್ತು ಪುರಾತತ್ವ ಪ್ರಾಮುಖ್ಯತೆಯನ್ನು ಹೊಂದಿದ ಒಂದು ಪಟ್ಟಣ. ಚಿತ್ರಕೂಟ ಧಾಮ್ (Karwi) ಇದು ಹತ್ತಿರದ ಪಟ್ಟಣ. ಇದು ದೇವಾಲಯಗಳು ಮತ್ತು ಹಿಂದೂ ಗ್ರಂಥಗಳಲ್ಲಿ ಉಲ್ಲೇಖಿಸಿರುವ ಅನೇಕ ತಾಣಗಳಿಗೆ ಹೆಸರುವಾಸಿಯಾಗಿದೆ.

ಅನೇಕ ಜನರು ಪ್ರತಿ ಅಮಾವಾಸ್ಯೆಯೂ ಇಲ್ಲಿ ಒಂದುಗೂಡುತ್ತಾರೆ.ಸೋಮವತಿ ಅಮಾವಾಸ್ಯೆ, ದೀಪಾವಳಿ, ಶರದ್-ಪೂರ್ಣಿಮ, ಮಕರ ಸಂಕ್ರಾಂತಿ ಮತ್ತು ರಾಮನವಮಿ ಇಂತಹ ವಿಶೇಷ ಸಂದರ್ಭಗಳಲ್ಲಿ ವಿಶೇಷ ಆಚರಣೆಗಳು ಉಚಿತ ಕಣ್ಣಿನ ಆಸ್ಪತ್ರೆ ಶಿಬಿರಗಳಿಂದಾಗಿ ವರ್ಷ ಪೂರ್ತಿ ಜನಸಂದಣಿಯನ್ನು ಆಕರ್ಷಿಸುತ್ತದೆ. 'ಆರೋಗ್ಯಧಾಮ' ದಂತಹ ಖ್ಯಾತ 'ಆಯುರ್ವೇದ' ಮತ್ತು 'ಯೋಗ' ಕೇಂದ್ರಗಳು ಚಿತ್ರಕೂಟ ನೆಲೆಗೊಂಡಿವೆ.

ಚಿತ್ರಕೂಟ 'ಅನೇಕ ಅದ್ಭುತಗಳ ಬೆಟ್ಟ ' ಎಂದರ್ಥ. ಚಿತ್ರಕೂಟ ಪ್ರದೇಶವು ಉತ್ತರ ಪ್ರದೇಶ ಮತ್ತು ಮಧ್ಯಪ್ರದೇಶ ರಾಜ್ಯಗಳಲ್ಲಿ ಹರಡಿರುವ ಉತ್ತರ ವಿಂಧ್ಯಾ ಪರ್ವತಗಳ ವ್ಯಾಪ್ತಿಯಲ್ಲಿ ಬರುತ್ತಿದ್ದು. ಉತ್ತರ ಪ್ರದೇಶದ ಚಿತ್ರಕೂಟ ಜಿಲ್ಲೆಯಲ್ಲೂ ಮತ್ತು ಮಧ್ಯಪ್ರದೇಶದ ಸತ್ನ ಜಿಲ್ಲೆಯಲ್ಲೂ ಚಿತ್ರಕೂಟವನ್ನು ಸೇರಿಸಲಾಗಿದೆ.

### ಇತಿಹಾಸ 
ಇದು ರಾಮ, ಸೀತಾ ಮತ್ತು ಅವರ ಸಹೋದರ ಲಕ್ಷ್ಮಣ ತಮ್ಮ ವನಸವಾಸದ ಹದಿನಾಲ್ಕು ವರ್ಷಗಳಲ್ಲಿನ ಹನ್ನೊಂದುವರೆ ವರ್ಷಗಳ ಕಾಲ ಈ ಆಳವಾದ ಕಾಡುಗಳಲ್ಲಿ ಕಳೆದರು. ; ಮಹಾ ಸಂತ ಅತ್ರಿ, ಸತಿ ಅನಸೂಯೆ, ದತ್ತಾತ್ರೇಯ, ಮಹರ್ಷಿ ಮಾರ್ಕಾಂಡೇಯ,ಮುಂತಾದವರು ಇಲ್ಲಿದ್ದರು. ಇಲ್ಲಿ ಬ್ರಹ್ಮ, ವಿಷ್ಣು ಮತ್ತು ಈಶ್ವರ ಈ ತ್ರಿಮೂರ್ತಿಗಳು ಅವತಾರ ಎತ್ತಿದರು..

ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಕ್ರಮವಿಧಿ ಭಾಷೆ

ಕ್ರಮವಿಧಿ ಭಾಷೆ ಅಥವಾ ಪ್ರೋಗ್ರಾಮಿಂಗ್ ಭಾಷೆಯು    ಯಂತ್ರಕ್ಕೆ ಮುಖ್ಯವಾಗಿ ಗಣಕ( ಕಂಪ್ಯೂಟರ್) ಕ್ಕೆ ಸೂಚನೆಗಳನ್ನು  ತಿಳಿಸಲು   ಕೃತಕವಾಗಿ  ಸೃಷ್ಟಿ ಮಾಡಿದ  ಭಾಷೆ,   ಅದು  ಕಂಪ್ಯೂಟರ್ ನ ಕಾರ್ಯವನ್ನು  ನಿಯಂತ್ರಿಸಲು ಅಥವಾ. ನಿಖರವಾಗಿ ಕ್ರಮಾವಳಿಗಳನ್ನು  ತಿಳಿಸಲು  ಬಳಕೆ ಆಗುತ್ತದೆ.

ವರ್ಗ:ಗಣಕ ವಿಜ್ಞಾನ
ಪಿತ್ರೇಲ್ಚೀನಾ

**ಪಿತ್ರೇಲ್ಚೀನಾ** ಎಂಬುದು ತೆಂಕಣ ಇತಾಲಿಯಾದ ಕಂಪಾನಿಯಾ ಪ್ರದೇಶದ ಬೆನೆವೆಂತೊ ಪ್ರಾಂತ್ಯದ ರೈತಪಟ್ಟಣ. ಇದು ಸಂತ ಪಾದ್ರೆ ಪಿಯೊ ಅವರ ಹುಟ್ಟೂರು.

## ನಕಾಶೆ
ಬೆನೆವೆಂತೊ, ಪಾದುಲಿ, ಪಾಗೊ ವೆಯಾನೊ ಮತ್ತು ಪೆಸ್ಕೊ ಸ್ಯಾನ್ನಿತ ಎಂಬ ಊರುಗಳಿಂದ ಸುತ್ತುವರಿದಿದೆ.
 
## ಅಂತರರಾಷ್ಟ್ರೀಯ ಬಾಂಧವ್ಯ 
### ಅವಳಿ ಪಟ್ಟಣಗಳು
ಪಿತ್ರೇಲ್ಚೀನಾವು ಅವಳಿಯಾಗಿರುವುದು:

## ಟಿಪ್ಪಣಿ ಮತ್ತು ಉಲ್ಲೇಖ
ವರ್ಗ:Cities and towns in Campania
ಇ-ಜ್ಞಾನ

ಕನ್ನಡಪ್ರಭ ದಿನಪತ್ರಿಕೆಗೆ ವಿಜ್ಞಾನ ಬರಹಗಾರ ಹಾಲ್ದೊಡ್ಡೇರಿ ಸುಧೀಂದ್ರ ಬರೆಯುತ್ತಿದ್ದ ಸಾಪ್ತಾಹಿಕ ಅಂಕಣ.
ಅಂಕಣದ ಒಂದು ಸ್ಯಾಂಪಲ್ ಬರಹ ಇಲ್ಲಿದೆ.
**ವಿಕಿರಣ ಮಾಪಕ - ಚಿಕಿತ್ಸೆ ಪಡೆಯುವವರ ಆಶಾ ದ್ಯೋತಕ!** 
						- **ಹಾಲ್ದೊಡ್ಡೇರಿ ಸುಧೀಂದ್ರ**
 
	‘ವಿಕಿರಣ’ ಎಂದೊಡನೆ ಬೆಚ್ಚಿ ಬೀಳುವಂತಾಗುತ್ತದೆ. ಕಾರಣ, ಪರಮಾಣು ವಿದ್ಯುತ್ ಸ್ಥಾವರಗಳಿಂದ ಚಿಮ್ಮುವ ವಿಕಿರಣವು ದೇಹಕ್ಕೆ ಊಹಿಸಿಕೊಳ್ಳಲೂ ಆಗದಂಥ ತೊಂದರೆಗಳನ್ನು ಮಾಡುತ್ತದೆಂಬ ಭೀತಿ. ಕೆಲವೊಮ್ಮೆ ವಿಕಿರಣಕ್ಕೆ ಹೆಚ್ಚು ಕಾಲ ಒಡ್ಡಿಕೊಂಡರೆ ಆ ವ್ಯಕ್ತಿಯ ‘ವಂಶವಾಹಿ - ಜೀನ್’ಗಳಲ್ಲಿ ಬದಲಾವಣೆಗಳಾಗಬಹುದು. ಇದರಿಂದ ನ್ಯೂನತೆಗಳು ಆನುವಂಶಿಕವಾಗಿ ಹರಡಬಹುದು. ಆದರೆ ಕ್ಯಾನ್ಸರ್ ಸೇರಿದಂತೆ ಅನೇಕ ಪೂರ್ಣ ವಾಸಿ ಮಾಡಲಾಗದ ನ್ಯೂನತೆ ಅಥವಾ ಕಾಯಿಲೆಗಳಿಗೆ ವಿಕಿರಣ ಚಿಕಿತ್ಸೆಯೇ (ರೇಡಿಯೇಶನ್ ಥೆರಪಿ) ಪರಿಹಾರ. ಹಾಗೆಯೇ ಕೆಲವೊಂದು ತಪಾಸಣಾ ಕಾರ್ಯಗಳಿಗೂ ಸಹಾ ಎಕ್ಸ್-ಕಿರಣ‍ಗಳಂಥ ವಿಕಿರಣಗಳನ್ನು ಬಳಸಲೇ ಬೇಕಾದ ಅನಿವಾರ್ಯವಿದೆ. ದೇಹವೊಂದು ಎಷ್ಟು ತೀವ್ರತೆಯ ವಿಕಿರಣವನ್ನು ಎದುರಿಸಬಲ್ಲದು ಎಂದು ನಿರ್ಧರಿಸುವ ಮಾನಕಗಳಿವೆ. ಪರಮಾಣು ವಿದ್ಯುತ್ ಸ್ಥಾವರಗಳಲ್ಲಿ ಹೊರಸೂಸುವ ವಿಕಿರಣ ಮಟ್ಟದ ಬಗ್ಗೆ ಸತತವಾಗಿ ನಿಗಾ ವಹಿಸಲಾಗುತ್ತದೆ.
 
	ಕ್ಯಾನ್ಸರ್ ಗಡ್ಡೆಗಳಿಗೆ ಸತತವಾಗಿ ವಿಕಿರಣ ಚಿಕಿತ್ಸೆ ನೀಡಬೇಕಾಗುತ್ತದೆ. ಎಷ್ಟೇ ನಿಗಾ ವಹಿಸಿದರೂ ಗಡ್ಡೆಯೊಂದು ಒಟ್ಟಾರೆ ಎಷ್ಟು ವಿಕಿರಣವನ್ನು ಸ್ವೀಕರಿಸಿದೆ ಎಂದು ನಿಖರವಾಗಿ ಅಳೆಯಲು ಸಾಧ್ಯವಿಲ್ಲ. ಜತೆಗೆ ಗಡ್ಡೆಯ ಸುತ್ತಮುತ್ತಲ ಅಂಗಾಂಶಗಳಿಗೆ (ಟಿಶ್ಯೂ) ವಿಕಿರಣ ಬೀಳದಂತೆ ನೋಡಿಕೊಳ್ಳಲಾಗುವುದಿಲ್ಲ. ಈ ಸಮಸ್ಯೆಗಳಿಗೆ ಸೂಕ್ತ ಪರಿಹಾರ ಕಂಡುಹಿಡಿಯಲು ಅನೇಕ ಪ್ರಯತ್ನಗಳು ನಡೆಯುತ್ತಿವೆ. ಅದರಲ್ಲಿ ಅಮೆರಿಕದ ಪರ್‌ಡ್ಯೂ ವಿಶ್ವವಿದ್ಯಾಲಯದ ಎಂಜಿನೀರ್‌ಗಳು ಸೂಚಿಸಿರುವ ಪರಿಹಾರ ಕ್ಯಾನ್ಸರ್ ತಜ್ಞರಿಗೆ ಒಪ್ಪಿಗೆಯಾಗಿದೆ.
 
	ದೊಡ್ಡದೊಂದು ಸಿರಿಂಜ್ ಮೂಲಕ ದೇಹದ ನಿರ್ದಿಷ್ಟ ಭಾಗಕ್ಕೆ ಕಳುಹಿಸಬಹುದಾದ ಚಿಕಿತ್ಸಾ ಸಾಧನದ ಗಾತ್ರ ಅತ್ಯಂತ ಕಿರಿದಾಗಿದೆ. ಎರಡೂವರೆ ಮಿಲಿಮೀಟರ್ ವ್ಯಾಸ ಹಾಗೂ ಎರಡು ಸೆಂಟಿಮೀಟರ್ ಉದ್ದದ ಕೊಳವೆಯೊಳಗೆ ಪುಟಾಣಿ ‘ಡೋಸಿಮೀಟರ್’ ಒಂದು ಕುಳಿತಿರುತ್ತದೆ. ಚಿತ್ರದಲ್ಲಿ ತೋರಿಸಿರುವ ಚಿಮಟದ ತುದಿಯಲ್ಲಿ ಸಾಧನವನ್ನು ಕಾಣಬಹುದು. (ಗಾತ್ರದ ಮನವರಿಕೆಗಾಗಿ ನಾಣ್ಯವೊಂದನ್ನು ಜತೆಗೇ ಇಡಲಾಗಿದೆ). ಡೋಸಿಮೀಟರ್ ಎಂದರೆ ದೇಹಕ್ಕೆ ವಿಕಿರಣದ ‘ಡೋಸ್’ (ಪ್ರಮಾಣ) ಎಷ್ಟು ಮುಟ್ಟಿದೆ ಎಂದು ಅಳೆಯಬಲ್ಲ ಸಾಧನ. ಸಾಮಾನ್ಯವಾಗಿ ವಿಕಿರಣ ಹೆಚ್ಚು ಸೂಸುವ ಕೈಗಾರಿಕೆಗಳಲ್ಲಿ ಕಾರ್ಯನಿರ್ವಹಿಸುವ ಕಾರ್ಮಿಕರಿಗೆ ತಾಯಿತದಂತೆ ಇಂಥ ಸಾಧನಗಳನ್ನು ಕಟ್ಟಲಾಗುತ್ತದೆ. ನಿತ್ಯವೂ ಈ ಮೀಟರ್‌ನಲ್ಲಿ ದಾಖಲಾಗಿರುವ ಅಳತೆಯನ್ನು ಕಂಪನಿಯ ದಾಖಲೆಗಳಲ್ಲಿ ಸೇರಿಸಲಾಗುತ್ತದೆ. ವಿಕಿರಣ ಸ್ವೀಕೃತಿ ಅಪಾಯದ ಮಟ್ಟವನ್ನು ಮುಟ್ಟುತ್ತಿರುವ ಸೂಚನೆ ಸಿಕ್ಕೊಡನೆ ಎಚ್ಚರಿಕೆಯನ್ನೂ ನೀಡುತ್ತದೆ.
 
	ಮಹಿಳೆಯರಿಗೆ ತಗಲುವ ಸ್ತನ ಕ್ಯಾನ್ಸರ್ ಹಾಗೂ ಪುರುಷರನ್ನು ಕಾಡುವ ಪ್ರೋಸ್ಟೇಟ್ ಗ್ರಂಥಿ ಕ್ಯಾನ್ಸರ್‌ಗಳಿಗೆ ಪರಿಹಾರವಿರುವುದು ಸತತವಾದ ವಿಕಿರಣ ಚಿಕಿತ್ಸೆ. ಇಂಥ ಸಂದರ್ಭಗಳಲ್ಲಿ ಪರ್‌ಡ್ಯೂ ತಜ್ಞರು ರೂಪಿಸಿರುವ ವಿಕಿರಣ ಮಾಪಕವನ್ನು ಕ್ಯಾನ್ಸರ್ ತಗಲಿರುವ ಪ್ರದೇಶದಲ್ಲಿ ಹುದುಗಿಸಿಟ್ಟರೆ, ಅದು ವೈದ್ಯ ವಿಜ್ಞಾನಿಗಳಿಗೆ ಒಟ್ಟಾರೆ ಸ್ವೀಕೃತವಾಗಿರುವ ವಿಕಿರಣದ ಮಟ್ಟವನ್ನು ತಿಳಿಸಬಲ್ಲದು. 
 
	ಕ್ಯಾನ್ಸರ್‌ಗೆ ಶಸ್ತ್ರಕ್ರಿಯೆ, ರಾಸಾಯನಿಕ ಶುಶ್ರೂಷೆಯೂ ಸೇರಿದಂತೆ ಹಲವು ಪರಿಹಾರಗಳಿವೆ. ಆದರೂ ಪೂರಕ ಚಿಕಿತ್ಸೆಯಾಗಿ ವಿಕಿರಣಕ್ಕೆ ಒಡ್ಡುವ ಮೂಲಕ ಕ್ಯಾನ್ಸರ್ ಗಡ್ಡೆಗಳನ್ನು ಪೂರ್ಣವಾಗಿ ಕರಗಿಸಲೇಬೇಕಾಗುತ್ತದೆ. ಸಾಮಾನ್ಯವಾಗಿ ವಿಕಿರಣ ಚಿಕಿತ್ಸೆ ನೀಡುವಾಗ ಅದರ ತೀವ್ರತೆಯನ್ನು ಹೆಚ್ಚಿಸಲು ಹಲವು ದಿಕ್ಕುಗಳಿಂದ ಪ್ರಬಲ ಕಿರಣಗಳನ್ನು ಕೇಂದ್ರೀಕರಿಸಲಾಗುತ್ತದೆ. ಇವೆಲ್ಲವೂ ನೀಡಬಲ್ಲ ಒಟ್ಟಾರೆ ವಿಕಿರಣ ಮಟ್ಟವನ್ನು ಅಳೆದು ದಾಖಲಿಸಿಕೊಳ್ಳಲಾಗುತ್ತದೆ. ಆದರೂ ಈ ಅಳತೆ ಪ್ರಮಾಣಬದ್ಧವಾಗಿದೆಯೇ ಎಂದು ಪರಿಶೀಲಿಸಬೇಕಾದ ಕರ್ತವ್ಯ ಚಿಕಿತ್ಸಕರದು. ಈ ನಿಟ್ಟಿನಲ್ಲಿ ದೇಹದಲ್ಲೇ ಹುದುಗಿಸಬಹುದಾದ ಮಾಪಕ ನೆರವು ನೀಡಬಹುದೆಂಬ ನಿರೀಕ್ಷೆ ವೈದ್ಯ-ವಿಜ್ಞಾನಿಗಳದು.
 
	ಈಗ ರೂಪಿಸಲಾದ ಸಾಧನವು ಇನ್ನೊಂದು ವರ್ಷದಲ್ಲಿ ಅಮೆರಿಕದ ಆಸ್ಪತ್ರೆಗಳಲ್ಲಿ ಬಳಕೆಗೆ ಬರಬಹುದು. ಈ ಸಾಧನವನ್ನು ರೂಪಿಸಿದ ತಂಡದ ಪ್ರಧಾನ ವಿಜ್ಞಾನಿ ಬಬಾಕ್ ಝಿಯಾಯ್ ಅವರು ಅದರ ಗಾತ್ರವನ್ನು ಕನಿಷ್ಟ ಅರ್ಧದಷ್ಟು ಇಳಿಸುವ ಆಲೋಚನೆಯಲ್ಲಿದ್ದಾರೆ. ಮುಂದಿನ ಎರಡು ವರ್ಷಗಳಲ್ಲಿ ಈ ಸವಾಲನ್ನು ಪೂರ್ಣಗೊಳಿಸುವ ವಿಶ್ವಾಸವನ್ನು ಹೊಂದಿದ್ದಾರೆ.
**[೧೦ನೇ ಮೇ ೨೦೦೮]** 

ವರ್ಗ:ಪತ್ರಿಕೋದ್ಯಮ
ವರ್ಗ:ವಿಜ್ಞಾನ ಅಂಕಣ
ವರ್ಗ:ಕನ್ನಡ ವಿಜ್ಞಾನ ಬರಹ
ಮೊಲಿಗೆ ಮಾರಯ್ಯ

ಮೊಳಿಗೆ ಮಾರಯ್ಯನವರು ಕಾಶ್ಮೀರ್ ದೇಶದ ಅರಸರಾಗಿದ್ದರು.ಬಸವಣ್ನನವರ ತತ್ತ್ವಗಳಿಂದ ಪ್ರಭಾವಿತರಾಗಿ ಕಲ್ಯಾಣಕ್ಕೆ ಬಂದರು.ಅನುಭವ ಮಂಟಪದ ಚಟುವಟಿಕೆಗಲ್ಲಿ ಭಾಗವಹಿಸುತಿದ್ದರು.

ವರ್ಗ:ವೀರಶೈವ ಮತ
ಪುಸ್ತಕ ಪ್ರಿಯ

ಹಿರಿಯ ಕನ್ನಡ ಪತ್ರಕರ್ತ ಹೆಚ್.ಆರ್.ನಾಗೇಶರಾವ್ **ಪುಸ್ತಕ ಪ್ರಿಯ** ಅಂಕಿತ ನಾಮದಲ್ಲಿ ತಾಯಿನಾಡು, ಚಿತ್ರಗುಪ್ತ, ಚೇತನಾ ಪತ್ರಿಕೆಗಳಿಗೆ ಪುಸ್ತಕ ವಿಮರ್ಶೆ ಮಾಡುತ್ತಿದ್ದರು.  ಇದೇ ಹೆಸರಿನಲ್ಲಿ ಸಂಯುಕ್ತ ಕರ್ನಾಟಕ ದಿನಪತ್ರಿಕೆಯ ಸಾಪ್ತಾಹಿಕ ಮಂಜರಿಗೂ ಲೇಖನಗಳನ್ನು ಹೆಚ್.ಆರ್.ನಾಗೇಶರಾವ್ ಬರೆದಿದ್ದಾರೆ.

ಪುಸ್ತಕ ಪ್ರಿಯ
ಅರವಿಂದ್ ಮಫತ್ ಲಾಲ್

'ಸಾಮಾಜಿಕ ಕಾರ್ಯಕರ್ತ', ಹೆಸರಾಂತ ಹತ್ತಿಬಟ್ಟೆಯ ತಯಾರಕ,'ಮಫತ್ ಲಾಲ್ ಗ್ರೂಪ್ ಆಫ್ ಇಂಡಸ್ಟ್ರೀಸ್ ನ ರುವಾರಿ,,ಅರವಿಂದ್ ಮಫತ್ ಲಾಲ್ ಒಬ್ಬ ಶ್ರೇಷ್ಟಮಟ್ಟದ ಉದ್ಯೋಗಪತಿಯೆಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ. ಭಾರತದ ಸ್ವಾತಂತ್ರೋತ್ತರದ ಸಮಯದಲ್ಲಿ ಉದ್ಯೋಗಾವಕಾಶವನ್ನು ಹೆಚ್ಚಿಸುವಲ್ಲಿ ಅವರು ತಮ್ಮ ಅನುಪಮ ಕೊಡುಗೆಯನ್ನು ನೀಡಿದ್ದಾರೆ. ಅವರ ಅಜ್ಜನವರು ೧೯೦೫ ರಲ್ಲಿ 'ಅಹಮದಾಬಾದ್' ನಲ್ಲಿ ಒಂದು ಬಟ್ಟೆಗಿರಣಿಯನ್ನು ಸ್ಥಾಪಿಸಿದರು. ಅರವಿಂದ್, ೧೯೫೪ ರಲ್ಲಿ ಅದರ ಸ್ವಾಮಿತ್ವವನ್ನು ತೆಗೆದುಕೊಂಡರು.ಹತ್ತಿ-ವಸ್ತ್ರ ಉದ್ಯೋಗವಲ್ಲದೆ, ರಬ್ಬರ್ ಕೆಮಿಕಲ್ಸ್, ಸ್ಪೆಶ್ಯಾಲಿಟಿ ಕೆಮಿಕಲ್ಸ್, ಪೆಟ್ರೊಕೆಮಿಕಲ್ಸ್ ಗಳ ಒಂದು ಸಮೂಹವನ್ನೇ ತಮ್ಮ ಸ್ವಾಮಿತ್ವದಲ್ಲಿ ಸೇರಿಸಿ, ಕಂಪೆನಿಯನ್ನು ಬೆಳೆಸಿದರು. ಮಹಾರಾಷ್ಟ್ರದ ಥಾಣೆಯಲ್ಲಿ ರಾಯಲ್ ಡಚ್ ಶೆಲ್, ಮತ್ತು ಹೆಕ್ಸ್ಟ್ ಎಂಬ  ವಿದೇಶಿ ಸಹಯೋಗದೊಂದಿಗೆ ಸ್ಥಾಪಿಸಿದ ನೋಸಿಲ್ ರಬ್ಬರ್ ಕೆಮಿಕಲ್ಸ್, ಬೃಹತ್ ಕಂಪೆನಿಗಳು, ಅವರ ಮನೆತನದ ಬಿಜಿನೆಸ್ ವಲಯಕ್ಕೆ ಒಂದು ಹೊಸ ತಿರುವು ನೀಡಿದವು. ದೇಶದಲ್ಲೇ ಅವರ ಕೆಮಿಕಲ್ಸ್ ಕಂಪೆನಿ ಭಾರೀ ರಬ್ಬರ್ ವಿದೇಶಕ್ಕೆ ರಫ್ತುಮಾಡುವ ನಿಟ್ಟಿನಲ್ಲಿ ದೊಡ್ಡಹೆಸರು ಮಾಡಿತು. ನವೀನ್ ಫ್ಲೋರಿನ್ ಮತ್ತೊಂದು 'ಫ್ಲೋರೊ ಕಾರ್ಬನ್' ತಯಾರಿಸುವ ಭಾರಿ ದೊಡ್ಡ ಕಂಪೆನಿ'. ಮಫತ್ ಲಾಲ್ ಡೆನಿಮ್ ಅತ್ಯಂತ ಹೆಸರುವಾಸಿಯಾದ 'ಹತ್ತಿ ಡೆನಿಮ್ ಬ್ರಾಂಡ್' ಎಂದು ಹೆಸರು ಗಳಿಸಿದೆ.
## ಭಾರತೀಯ ಅಗ್ರೊ ಇಂಡಸ್ಟ್ರೀಸ್ ಫೌಂಡೇಶನ್' ಸ್ಥಾಪನೆ
'ಅರವಿಂದ್ ಮಫತ್ ಲಾಲ್', ಕೆಳವರ್ಗದ ಜನರ ಜೀವನ ಮಟ್ಟವನ್ನು ಸುಧಾರಿಸುವ ದಿಶೆಯಲ್ಲಿ ಹೆಸರಾಂತ ಗಾಂಧಿತತ್ವವಾದಿ, ಮನಿಭಾಯ್ ದೇಸಾಯಿಯವರ ಜೊತೆ ಸೇರಿ, ಕೆಲಸಮಾಡಿದರು 'ಭಾರತೀಯ ಅಗ್ರೊ ಇಂಡಸ್ಟ್ರೀಸ್ ಫೌಂಡೇಶನ್' ಆಧುನಿಕ ಪದ್ಧತಿಗಳನ್ನು ಅಳವಡಿಸಿಕೊಂಡು,ಅನುಸಂಧಾನ ಪದ್ಧತಿಗಳಿಗೆ ಒತ್ತು ನೀಡುತ್ತ, ಹಳ್ಳಿಯ ಬಡಜನರ, ಉದ್ಯೋಗ, ವಸತಿ ಮುಂತಾದವುಗಳ ಹಿತಾಸಕ್ತಿಗಳನ್ನು ಕಾರ್ಯಕ್ರಮಗಳನ್ನು ಹಮ್ಮಿಕೊಳ್ಳಲಾಯಿತು. ಈ ತರಹದ ಕಾರ್ಯಕ್ರಮಗಳಿಂದ ದೇಶದ ೧೬ ರಾಜ್ಯಗಳಲ್ಲಿ ಸುಮಾರು ೪.೪ ಮಿಲಿಯನ್ ಗಿರಿಜನರ, ಮನೆ-ಹೊಲಗಳಿಲ್ಲದವರ ಜೀವನ ನಿರ್ವಹಣೆಯ ಕಾರ್ಯ ಸುಗಮವಾಗಿ ನಡೆಯುತ್ತಿದೆ. 'ಅರವಿಂದ್ ಮಫತ್ ಲಾಲ್' ಸ್ತ್ರೀಯರ ಮುಂದಾಳತ್ವಕ್ಕೆ ಒತ್ತುಕೊಟ್ಟಿದ್ದರು.
## ಶ್ರೀ ಸದ್ಗುರು ಸೇವಾಸಂಘ್ ಟ್ರಸ್ಟ್ ಸ್ಥಾಪನೆ
ಪ್ರಕೃತಿ ವಿಕೋಪಕ್ಕೆ ಬಲಿಯಾಗಿ ತಮ್ಮ ಮನೆಮಠಗಳನ್ನು ಕಳೆದುಕೊಂಡು ಆಶ್ರಯಹೀನರಾದ ಬಡಜನ,ಗಿರಿಜನರ ಕ್ಷೇಮಾಭಿವೃದ್ಧಿಗೆ ಗಮನವಿಟ್ಟು ೧೯೬೮ ರಲ್ಲಿ ಶ್ರೀ ಸದ್ಗುರು ಸೇವಾಸಂಘ್ ಟ್ರಸ್ಟ್ ಸ್ಥಾಪಿಸಿದರು. ಕೆಳವರ್ಗದ ಜನರ ಜೀವನ ಮಟ್ಟವನ್ನು ಸುಧಾರಿಸುವ ದಿಶೆಯಲ್ಲಿ ಕೆಲಸಮಾಡಿದರು.
## ಪ್ರಶಸ್ತಿ ಪುರಸ್ಕಾರಗಳು
* 'ದುರ್ಗಾಪ್ರಸಾದ್ ಖೈತಾನ್ ಸ್ಮಾರಕ ಚಿನ್ನದ ಪದಕ', (೧೯೬೬)
* 'ಇಂಡಸ್ಟ್ರಿಯಲ್ ಪೀಸ್',ಗಾಗಿ, 'ಸರ್ ಜೆಹಾಂಗೀರ್ ಘಾಂಧಿ ಸ್ಮಾರಕ ಚಿನ್ನದ ಪದಕ', 'ಜಮ್ ಶೆಡ್ ಪುರದ ಸೇಂಟ್ ಜೇವಿಯರ್ ಲೇಬರ್ ರಿಲೇಶನ್ಸ್ ಇನ್ಸ್ಟಿ ಟ್ಯೂಟ್',ನ ವತಿಯಿಂದ (೧೯೭೮)  
* 'ಇಂಟರ್ ನ್ಯಾಷನಲ್ ಅಸೋಸಿಯೇಶನ್ ಆಫ್ ಲಯನ್ಸ್ ಕ್ಲಬ್ ಆಫ್ ಯು.ಎಸ್.ಎ', ವತಿಯಿಂದ 'ಲಯನ್ಸ್ ಹ್ಯುಮನೆಟೇರಿಯನ್ ಪ್ರಶಸ್ತಿ' (೧೯೯೩)
## ಮರಣ
'ಅರವಿಂದ್ ಮಫತ್ ಲಾಲ್ ರ, ಮಗ ಹೃಷಿಕೇಶ್ ಮಫತ್ ಲಾಲ್ ಈಗಿನ 'ಅರವಿಂದ್ ಮಫತ್ ಲಾಲ್ ಕಂಪೆನಿ'ಯ ಒಡೆಯರಾಗಿದ್ದಾರೆ. ಮೈಥಿಲಿ ದೇಸಾಯ್ ಮಗಳು. ಸುಮಾರು ಒಂದುತಿಂಗಳ ಹಿಂದೆ ಅನಾರೋಗ್ಯದಿಂದ ಬಳಲುತ್ತಿದ್ದ, ೮೮ ವರ್ಷ ಪ್ರಾಯದ 'ಅರವಿಂದ ಮಫತ್ ಲಾಲ್' ರವರು, ಮುಂಬೈನಿಂದ ಮಧ್ಯಪ್ರದೇಶದ  ಚಿತ್ರಕೂಟಕ್ಕೆ ಹೋಗಿ ನೆಲೆಸಿದರು.ಅವರಿಗೆ ತಮ್ಮ ಅಂತಿಮ ದಿನಗಳನ್ನು ಅಲ್ಲಿಯೇ ಕಳೆಯುವ ಆಶೆಯಿತ್ತು. ಅವರು ೨೦೧೧ ರ, ರವಿವಾರ, ಅಕ್ಟೋಬರ್, ೩೦ ರಂದು, ನಿಧನರಾದರು.

ವರ್ಗ:ಉದ್ಯಮಿಗಳು
ಅಷ್ಟಸಿದ್ಧಿಗಳು

ಸಿದ್ಧಿಯೆಂದರೆ ಕೆಲಸ ಕೈಗೂಡುವುದು (ಕ್ರಿಯಾಸಿದ್ಧಿ). ಸಾಮಾನ್ಯವಾಗಿ ಈ ಮಾತನ್ನು ಅಲೌಕಿಕವಾಗಿರುವ ಕೌಶಲಗಳನ್ನು ಪಡೆಯುವುದಕ್ಕೆ ಬಳಸುತ್ತಾರೆ. ಸಿದ್ಧಿಯೆಂದರೆ ತುಂಬ ಚಮತ್ಕಾರದ ಅದ್ಭುತಶಕ್ತಿ. ತಪಶ್ಚರ್ಯೆಯಿಂದಲೋ ಮಂತ್ರತಂತ್ರಗಳ ಅನುಸಂಧಾನದಿಂದಲೋ ದೈವಿಕ ಅನುಗ್ರಹದಿಂದಲೋ ಮನುಷ್ಯರು ಪಡೆಯುವ ವಿಶೇಷಸಾಮರ್ಥ್ಯ. ಇದನ್ನು ಎಂಟೆಂದು ಪರಿಗಣಿಸಿದ್ದಾರೆ. 
ಹಿಂದೂ ಧರ್ಮದ ಪ್ರಕಾರ **ಅಷ್ಟಸಿದ್ಧಿ**ಗಳೆಂದರೆ
* **ಅಣಿಮಾ** -  ದೇಹವನ್ನು ಅತಿ ಚಿಕ್ಕ (ಪರಮಾಣುವಿನ) ಗಾತ್ರಕ್ಕೆ ಇಳಿಸುವದು
* **ಲಘಿಮಾ** - ಅತಿ ಕಡಿಮೆ (ಭಾರರಹಿತ) ಹಗುರಾಗುವದು
* **ಮಹಿಮಾ** - ದೇಹವನ್ನು ಅತಿ ದೊಡ್ಡ (ಅನಂತವಾದ) ಗಾತ್ರಕ್ಕೆ ಹೆಚ್ಚಿಸುವದು
* **ಗರಿಮಾ** - ಅತಿ (ಅನಂತದಷ್ಟು) ಭಾರವಾಗಿರುವದು
* **ಪ್ರಾಪ್ತಿ** - ಎಲ್ಲ ಸ್ಥಳಗಳಿಗೂ ಅನಿರ್ಬಂಧಿತವಾದ ಪ್ರವೇಶ ದೊರಕಿಸಿಕೊಳ್ಳುವದು
* **ಪ್ರಾಕಾಮ್ಯ** - ಇಷ್ಟಪಟ್ಟಿದ್ದನ್ನು ದೊರಕಿಸಿಕೊಳ್ಳುವದು
* **ಈಶಿತ್ವ** - ಎಲ್ಲದರ ಮೇಲೆ ಸಂಪೂರ್ಣವಾದ ಒಡೆತನ ಹೊಂದುವದು
* **ವಶಿತ್ವ** - ಎಲ್ಲವನ್ನು ಜಯಿಸುವ ಶಕ್ತಿ ಹೊಂದುವದು
ಯೋಗಮಾರ್ಗದಲ್ಲಿ ಹಠಯೋಗವನ್ನು ಹಿಡಿದವರು ಈ ಸಿದ್ಧಿಗಳನ್ನು ಪಡೆಯುತ್ತಾರೆಂದು ನಂಬಿಕೆ.
ಹನುಮಾನ್ ಚಾಲೀಸ ಪಠಿಸುವವರು ಈ ಅಷ್ಟಸಿದ್ಧಿಗಳನ್ನು ಹನುಮಂತ ನೀಡುವನೆಂದು ನಂಬುತ್ತಾರೆ.

ವರ್ಗ:ಹಿಂದೂ ಧರ್ಮ
ಎಸ್.ಕೆ.ನಾಡಿಗ್

ಪ್ರಸಿದ್ಧ ವ್ಯಂಗ್ಯಚಿತ್ರಕಾರರಾಗಿದ್ದ ಎಸ್.ಕೆ.ನಾಡಿಗ್, ತಮ್ಮ ವೃತ್ತಿಜೀವನವನ್ನು ಆರಂಭಿಸಿದ್ದು ಚಿತ್ರಗುಪ್ತ ವಾರಪತ್ರಿಕೆಯ ಉಪಸಂಪಾದಕರಾಗಿ.  ಆ ಪತ್ರಿಕೆಗೆ ಎಸ್.ಕೆ.ನಾಡಿಗ್ ಹಾಗೂ ತಾಯಿನಾಡು ಪತ್ರಿಕೆಯ ಉಪಸಂಪಾದಕರಾಗಿದ್ದ ಹೆಚ್.ಆರ್.ನಾಗೇಶರಾವ್ 'ವಿನೋದ ವಿಹಾರ' ಎಂಬ ಸಾಪ್ತಾಹಿಕ ಅಂಕಣಕ್ಕೆ ಹಾಸ್ಯಲೇಖನಗಳನ್ನು ಬರೆಯುತ್ತಿದ್ದರು.  ಮುಂದೆ ಭದ್ರಾವತಿಯ ಕಬ್ಬಿಣ ಮತ್ತು ಉಕ್ಕು ಕಾರ್ಖಾನೆಗೆ ಸೇರಿದ ನಂತರ ಬರವಣಿಗೆಯಿಂದ, ವ್ಯಂಗ್ಯಚಿತ್ರ ಕಲೆಯತ್ತ ಹೆಚ್ಚು ಆಸಕ್ತಿ ವಹಿಸಿದರು.  ಸುಧಾ, ಕೊರವಂಜಿ, ವಿನೋದ, ಪ್ರಜಾವಾಣಿ, ಉದಯವಾಣಿ ಸೇರಿದಂತೆ ಕನ್ನಡದ ಬಹುತೇಕ ಪತ್ರಿಕೆಗಳಿಗೆ ವ್ಯಂಗ್ಯಚಿತ್ರ ರಚಿಸಿರುವ ನಾಡಿಗ್ ಅವರು, ವ್ಯಂಗ್ಯಚಿತ್ರಕಾರರ ಸಂಘಟನೆಯಲ್ಲಿ ಮಹತ್ತರ ಪಾತ್ರ ವಹಿಸಿದ್ದರು. ನೋಡಿದ ಕೂಡಲೇ "ಇದು ನಾಡಿಗ್ ಅವರದೇ" ಎನ್ನುವಂತಹ ಛಾಪು ನಾಡಿಗ್ ಅವರ ಚಿತ್ರಗಳಲ್ಲಿ ಕಾಣುತ್ತವೆ. "ನಾಡಿಗ್" ಅವರ ವ್ಯಂಗ್ಯಚಿತ್ರಗಳು ತಮ್ಮ ನವಿರಾದ ಹಾಸ್ಯಕ್ಕೆ ಹೆಸರಾದವು. ಬಡ ಬೋರೇಗೌಡನಿಗೆ ವೈದ್ಯರು "ನೀನು ಬಾದಾಮಿ, ಗೋಡಂಬಿ ಇವನ್ನೆಲ್ಲಾ ತಿನ್ನಲೇ ಬಾರದು" ಎಂಬ ಸಲಹೆ ನೀಡುವುದು, ಬಸ್ ನಿರ್ವಾಹಕ ಬಡ ಬೋರೇಗೌಡನಿಗೆ "ಮುಂದಿನ ಸೀಟಿನಲ್ಲಿ ಕೂತುಕೋ, ನೀನು ಬೇಗ ಹಳ್ಳಿ ತಲುಪುತ್ತೀಯಾ" ಎಂದು ಸೂಚಿಸುವುದೂ ಇವರ ಲಘು ಹಾಸ್ಯಕ್ಕೆ ಎರಡು ಉದಾಹರಣೆಗಳು.  ವಿಡಂಬನಾತ್ಮಕ ಕಾದಂಬರಿಗಳ ಜತೆಗೆ ಐತಿಹಾಸಿಕ ಕಾದಂಬರಿಯನ್ನು ಕನ್ನೇಶ್ವರ ರಾಮ ಅವರು ರಚಿಸಿದ್ದಾರೆ.  ಇವರ ಕನ್ನೇಶ್ವರ ರಾಮ ಚಲನಚಿತ್ರವಾಗಿಯೂ ಜನಪ್ರಿಯಗೊಂಡಿತು; ಈ ಚಲನಚಿತ್ರವನ್ನು ಶ್ರೀ ಎಂ.ಎಸ್. ಸತ್ಯು ಅವರು ನಿರ್ದೇಶಿಸಿದರು ಮತ್ತು ಕನ್ನೇಶ್ವರ ರಾಮನ ಪಾತ್ರದಲ್ಲಿ ಅನಂತನಾಗ್ ಕಾಣಿಸಿಕೊಂಡರು.

## ಪ್ರಕಟಿತ ಕೃತಿಗಳು 
* ಕನಸಿನೊಳಗೊಂದು ಕನಸು
* ಬಣ್ಣದ ಚಿಟ್ಟೆ
* ಕನ್ನೇಶ್ವರ ರಾಮ

ವರ್ಗ:ಚಿತ್ರಕಾರರು
ವರ್ಗ:ವ್ಯಂಗ್ಯಚಿತ್ರಕಾರರು
ಸುಮಧ್ವ ವಿಜಯ

ಶ್ರೀ ನಾರಾಯಣ ಪಂಡಿತಾಚಾರ್ಯರಿಂದ ಬರೆಯಲ್ಪಟ್ಟ ಶ್ರೀ ಮಧ್ವಾಚಾರ್ಯರ **ಜೀವನ ಕಥೆ**ಯೇ ಸುಮಧ್ವ ವಿಜಯ. ಕಳೆದ ಏಳು ಶತಮಾನಗಳಿಂದ ಮಾಧ್ವರಿಗೆಲ್ಲ ಪವಿತ್ರ ಗ್ರಂಥವೆನಿಸಿದ್ದು ಅನೇಕರು ಈ ಗ್ರಂಥವನ್ನು ಆಳವಾಗಿ ಅಭ್ಯಸಿಸುತ್ತಾರೆ. ಶ್ರೀ ಮದಾಚಾರ್ಯರ ಕೃತಿಗಳನ್ನು ಅಧ್ಯಯನ ಮಾಡುವವರು ಮೊದಲು ಇದನ್ನು ಭಕ್ತಿಯಿಂದ ಅಧ್ಯಯನ ಮಾಡಬೇಕು ಎಂಬ ಪ್ರತೀತಿ ಇದೆ. 

ಈ ಕೃತಿಯು ಒಟ್ಟು ೧೦೦೮ ಶ್ಲೋಕಗಳನ್ನು ಒಳಗೊಂಡಿದ್ದು ಅವನ್ನು ೧೬ ಸರ್ಗಗಳಲ್ಲಿ ವಿಭಾಗಿಸಲಾಗಿದೆ. ಇದೊಂದು ಅತ್ಯುತ್ತಮ ಕಾವ್ಯವಾಗಿದ್ದು ಇದನ್ನು ಪಠಿಸಿದವರಿಗೆ ತಮ್ಮ ಇಷ್ಟಾರ್ಥಗಳು ನೆರವೇರುತ್ತವೆ ಎಂದು ನಂಬುತ್ತಾರೆ. ನಾರಾಯಣ ಪಂಡಿತಾಚಾರ್ಯರು ಹೇಳುವಂತೆ ’ಮನೋವಿಶುದ್ಧೈ ಚರಿತಾನುವಾದ:’, ಅಂದರೆ ನಮ್ಮ ಮನಃಶುದ್ಧಿಗಾಗಿ ದೊಡ್ಡವರ ಚರಿತ್ರೆಯನ್ನು ಓದಬೇಕು. ಶ್ರೀ ಮಧ್ವಾಚಾರ್ಯರು ಎಲ್ಲ ಜೀವರಲ್ಲಿ ಉತ್ತಮರಾದ ಶ್ರೀ ವಾಯುದೇವರ ಅವತಾರವಾಗಿದ್ದರಿಂದ ಅವರ ಚರಿತ್ರೆಯ ಅಧ್ಯಯನ ಎಲ್ಲ ರೀತಿಯಿಂದ ಸೂಕ್ತವಾಗಿದೆ ಎಂದು ನಂಬುತ್ತಾರೆ. ಅಲ್ಲದೇ, ನಾರಾಯಣ ಪಂಡಿತಾಚಾರ್ಯರು ಮಧ್ವಾಚಾರ್ಯರ ಕಾಲದಲ್ಲಿ ಇದ್ದು ಅವರ ಮಹಿಮೆಗಳನ್ನು ಕಣ್ಣಾರೆ ಕಂಡಿದ್ದನ್ನು ವಿವರಿಸಿದ್ದರಿಂದ ಇದಕ್ಕೆ ವಿಶೇಷ ಮಹತ್ವವಿದೆ.

ಶ್ರೀ ನಾರಾಯಣ ಪಂಡಿತಾಚಾರ್ಯರು ಸುಮಧ್ವ ವಿಜಯದ ಸಂಕ್ಷಿಪ್ತ ರೂಪವನ್ನೂ ಬರೆದಿದ್ದಾರೆ. ಇದಕ್ಕೆ ಅಣು ಮಧ್ವ ವಿಜಯ ಎಂದು ಹೆಸರು. ೧೬ ಅಧ್ಯಾಯಗಳಿಗೆ ತಲಾ ೨ ಶ್ಲೋಕಗಳನ್ನು ಹೊಂದಿರುವ ಇದರಲ್ಲಿ ಒಟ್ಟು ೩೨ ಶ್ಲೋಕಗಳಿವೆ.

ವರ್ಗ:ಸಾಹಿತ್ಯ
ಕರ್ನಾಟಕ ಪ್ರವಾಸಿ ತಾಣ

ಪ್ರಮುಖ ಕರ್ನಾಟಕ ಪ್ರವಾಸಿ ತಾಣಗಳ ಪೈಕಿ, ನಾವು ಕೆಲವು ಪ್ರಮುಖ ಸ್ಥಳಗಳಲ್ಲಿ ಪರಿಚಯ ಮಾದುತಿದ್ದೇವೆ,

ಬೆಂಗಳೂರು -  ಬೆಂಗಳೂರನ್ನು ಉದ್ಯಾನ ನಗರ ಎಂದು ಕರೆಯುತ್ತಾರ. ಬೆಂಗಳೂರು ಅದರ ಸುಂದರ ಉದ್ಯಾನಗಳು, ದೈತ್ಯಾಕಾರದ ಮಾಲ್ಗಳು, ಉತ್ತಮ ವಿನ್ಯಾಸ ಆರ್ಕೇಡ್ಗಳ, ವಿಲಕ್ಷಣ ಚಿತ್ರಶಾಲೆ, ಮೆಜೆಸ್ಟಿಕ್ ಅರಮನೆಗಳು, ನ್ಯಾಯಾಲಯಗಳು ಮತ್ತು ಪುಣ್ಯಕ್ಷೇತ್ರಗಳು ಹೆಸರುವಾಸಿಯಾಗಿದೆ.
ಬೆಂಗಳೂರು ಪ್ರಮುಖ ಕರ್ನಾಟಕ ಪ್ರವಾಸಿ ತಾಣಗಳಲ್ಲಿ ಕೆಲವು:

    * ಜವಾಹಾರ್ಲಾಲ್ ನೆಹರು ಪ್ಲಾನೆಟೋರಿಯಂ
    * ಟಿಪ್ಪು ತಂದೆಯ ಬೇಸಿಗೆ ಅರಮನೆ ಮತ್ತು ಕೋಟೆ
    * ಬೆಂಗಳೂರು ಅರಮನೆ
    * ಗಾಂಧಿ ಭವನ
    * ಚೌಡಯ್ಯ ಮೆಮೋರಿಯಲ್ ಹಾಲ್
    * ಅರಕಲಗೂಡು ತಾಲ್ಲೂಕಿನ ರಾಮನಾಥಪುರ
    * ಅರ್ಕಾವತಿ ನದಿ
    * ಅಂಬಲಪಾಡಿ ಮಹಾಕಾಳಿ ಜನಾರ್ದನ ದೇಗುಲ, ಉಡುಪಿ
    * ತಲಕಾಡು - ಶಿವನಸಮುದ್ರ
    * ರಂಗನತಿಟ್ಟು ಪಕ್ಷಿಧಾಮ
    * ಬನ್ನೇರುಘಟ್ತ್ಸ ರಾಷ್ಟ್ರೀಯ ಉದ್ಯಾನವನ
    * ದೊಡ್ಡ ಆಲದ ಮರ
    * ಮುತ್ಯಾಳಾಮದವು
    * ಶಿವಗಂಗ ಬೆಟ್ಟ
    * ಸಾವನ ದುರ್ಗ
    * ಯೆಳಗಿರಿ ಹಿಲ್ಸ್
    * ನಂದಿ ಹಿಲ್ಸ್
    *ದೇವರಾಯನ ದುರ್ಗ

ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು
ಕರ್ನಾಟಕದ ಪ್ರಸಿದ್ಧ ಸಾಂಸ್ಕೃತಿಕ ಚಟುವಟಿಕೆಗಳು

ಕರ್ನಾಟಕ ರಾಜ್ಯವು ತನ್ನದೇ ಆದ ವಿಶಿಷ್ಟ ಕಲೆ ಮತ್ತು ಸಂಸ್ಕೃತಿಯನ್ನು ಹೊಂದಿದೆ. ಸುದೀರ್ಘ ಇತಿಹಾಸದೊಂದಿಗೆ ಸೇರಿ ಕರ್ನಾಟಕ ಸ್ಥಳೀಯ ವೈವಿಧ್ಯಮಯ ಭಾಷಾ ಮತ್ತು ಧಾರ್ಮಿಕ ಜನಾಂಗಗಳು,ರಾಜ್ಯದ ವಿವಿಧ ಸಾಂಸ್ಕೃತಿಕ ಪರಂಪರೆಗೆ ಅಪಾರವಾದ ಕೊಡುಗೆಯನ್ನು ನೀಡಿದೆ. ಕರ್ನಾಟಕ ಸಂಸ್ಕೃತಿಗೆ ಅತ್ಯುತ್ತಮ ಸ್ಥಳ. ಕರ್ನಾಟಕದಲ್ಲಿ ವಿವಿಧ ಪ್ರಕಾರದ ಜನರಿದ್ದಾರೆ. ಅವರಲ್ಲಿ ಮುಖ್ಯವಾಗಿ ಕೊಡವರು, ತುಳುವರು, ಒಕ್ಕಲಿಗರು ಮತ್ತು ಲಿಂಗಾಯಿತರು ತಮ್ಮ ಮದುವೆ,ಜಾತ್ರೆಗಳನ್ನು ಅವರದೇ ಸಾಂಪ್ರದಾಯಕ ಶೈಲಿಯಲ್ಲಿ ಆಚರಿಸುತ್ತಾರೆ. ಕನ್ನಡ ಸಾಹಿತ್ಯ 9 ನೇ ಶತಮಾನದಲ್ಲಿ ತನ್ನ ಮೊದಲ ಪ್ರದರ್ಶನ ಕಂಡಿತು ಮತ್ತು ಆಧುನಿಕ ಕಾಲದಲ್ಲಿ ತಮ್ಮ ಸಾಹಿತ್ಯ  ಪ್ರತಿಭೆಗೆ ಜ್ಞಾನಪೀಠ ಪ್ರಶಸ್ತಿ ನೀಡಿದೆ ಮತ್ತು ಎಂಟು ವಿಜೇತರನ್ನು ಸೃಷ್ಟಿಸಿದೆ. ಯಕ್ಷಗಾನ ದಕ್ಷಿಣ ಕನ್ನಡಜಿಲ್ಲೆ ಮತ್ತು ಉಡುಪಿ ಜಿಲ್ಲೆಯ ಮುಖ್ಯವಾದ ನೃತ್ಯ. ಡೋಲು ಕುಣಿತ, ಸುಗ್ಗಿ ಕುಣಿತ ದಕ್ಷಿಣ ಕರ್ನಾಟಕದ ಮುಖ್ಯ ನೃತ್ಯಗಳು.
**ಕರ್ನಾಟಕದ ಸಾಂಪ್ರದಾಯಕ ನೃತ್ಯಗಳ ಪಟ್ಟಿ**
  * ಭರತನಾಟ್ಯ
  * ಡೋಲು ಕುಣಿತ  
  * ಕಂಸಾಳೆ ನೃತ್ಯ
  * ಸೋಮನ ಕುಣಿತ
  * ಸುಗ್ಗಿ ಕುಣಿತ
  * ಜಗ್ಗಹಲಿಗೆ ಕುಣಿತ
  * ಕರಡಿ ಮಜಲು
  * ಗೊಂದಲಿಗರ ಆಟ
  * ಭೂತ ಆರಾಧನೆ
  * ಯಕ್ಷಗಾನ
  * ಹಗಲು ವೇಷಗಾರರು
  * ಗೊರವರ ಕುಣಿತ
  * ನಾಗಮಂಡಲ
  * ಕರಗ
  * ಗಾರುಡಿ ಗೊಂಬೆ
  * ಜೋಡು ಹಳಿಗಿ
  * ವೀರಗಾಸೆ ನೃತ್ಯ
ವೇದಾಂತ ಸೊಸೈಟಿ

**ವೇದಾಂತ ಸೊಸೈಟಿ**ಯನ್ನು ಸ್ವಾಮಿ ವಿವೇಕಾನಂದರು, ಅಮೆರಿಕದ ನ್ಯೂಯಾರ್ಕ್ ನಗರದಲ್ಲಿ ನವೆಂಬರ್, ೧೮೯೪ ರಲ್ಲಿ ಸ್ಥಾಪಿಸಿದರು. ರಾಮಕೃಷ್ಣ ಪರಮಹಂಸರ ತತ್ವಗಳನ್ನು ಅನುಷ್ಠಾನಕ್ಕೆ ತರುವ ನಿಟ್ಟಿನಲ್ಲಿ ಈ ಸಂಸ್ಥೆ ಮೊದಲು ಅಸ್ತಿತ್ವಕ್ಕೆ ಬಂತು. ಭಾರತೀಯ ವೇದಾಂತ ತನ್ನದೇ ಅದ ಒಂದು ಪರಂಪರೆಯನ್ನು ಹೊಂದಿದೆ. 'ಸ್ವಾಮಿ ವಿವೇಕಾನಂದ'ರ ನೇತೃತ್ವದಲ್ಲಿ ಅದನ್ನು ಅಧ್ಯಯನಮಾಡಲು, ವಿಮರ್ಶೆ, ಚರ್ಚೆಮಾಡಲು, ಸಮಾಲೋಚಿಸಲು ಸ್ಪಂದಿಸಲು, ವೇದಾಂತಾಸಕ್ತರೆಲ್ಲಾ ಸೇರಿ ಕೆಲವು ಸಮೂಹ ಸಮುದಾಯಗಳನ್ನು ಕಟ್ಟಿಕೊಂಡು ಬೆಳೆಸಿದ ಸಂಸ್ಥೆ ಇದು. 'ವಿವೇಕಾನಂದ'ರು ಭಾರತಕ್ಕೆ ವಾಪಸ್ಸಾದ ಮೇಲೆ, ಸ್ವಾಮಿ ಅಭೇದಾನಂದರು, ಸನ್, ೧೮೯೭ ರಲ್ಲಿ ಆ ಸಂಸ್ಥೆಯನ್ನು ನಡೆಸಲು ಅನುಮತಿ ಪಡೆದರು. 'ವೇದಾಂತ ಸೊಸೈಟಿ'ಯೆಂದು ಪ್ರಾರಂಭವಾದ ಈ ಮುಖ್ಯವಾಹಿನಿಯ ಇನ್ನಿತರ ಸಂಘಟನೆಗಳು  ಹಲವಾರು. ಮತ್ತಿತರ  ಶಾಖೆಗಳು ಈ ಪ್ರಮುಖ ಸಂಘಟನೆಯ ಭಾಗಗಳಾಗಿವೆ.

ವರ್ಗ:ಹಿಂದೂ ಸಿದ್ಧಾಂತ
ರಾಮಕೃಷ್ಣ ಮಿಶನ್, ಬಸವನಗುಡಿ, ಬೆಂಗಳೂರು

thumb|right|250px|'ಪ್ರಮುಖ ಮಂದಿರ'
thumb|right|250px|'ರಾಮಕೃಷ್ಣ ಪರಮಹಂಸರ ಮೂರ್ತಿ'
thumb|left|200px|'ನಾಗಲಿಂಗ ಪುಷ್ಪದ ಮರ'
thumb|right|250px|'ಶಾರದಾ ಮಾತಾಜಿಯವರ ಸ್ಮಾರಕ'
**ರಾಮಕೃಷ್ಣ ಮಿಶನ್**, ದಕ್ಷಿಣ ಬೆಂಗಳೂರು ನಗರದ ಬಸವನಗುಡಿ ಜಿಲ್ಲೆಯಲ್ಲಿದೆ. ಇದಕ್ಕೆ ಒಂದು ಶತಮಾನದ ಇತಿಹಾಸವಿದೆ.  ಕನ್ನಡ ಮತ್ತು ಇಂಗ್ಲೀಷ್  ಭಾಷೆಗಳೆರಡರಲ್ಲೂ ಪುಸ್ತಕ ಪ್ರಕಟಿಸುವ ಈ ಸಂಸ್ಥೆ ಪ್ರಸಿದ್ಧವಾಗಿದೆ. ಬಾಲಕರಿಗಾಗಿ 'ವಿದ್ಯಾರ್ಥಿ ಮಂದಿರ' ಎಂಬ ಹಾಸ್ಟೆಲ್ ನ್ನು ಇದು ನಡೆಸುತ್ತಿದೆ. ಬೆಂಗಳೂರಿನ ಹತ್ತಿರವಿರುವ ಶಿವನಹಳ್ಳಿ ಮೊದಲಾದ ಹಳ್ಳಿಗಳಲ್ಲಿ ಹಲವಾರು ಸಮಾಜಕಲ್ಯಾಣ ಕಾರ್ಯಗಳನ್ನು ಕೈಗೊಂಡಿದೆ. ಸಂಸ್ಕೃತದಲ್ಲಿ ಪಾಂಡಿತ್ಯವನ್ನು ಹೊಂದಿರುವ, ಸ್ವಾಮಿ ಹರ್ಷಾನಂದರು ಆಶ್ರಮದ ಈಗಿನ ಅಧ್ಯಕ್ಷರು. ಕನ್ನಡ ಮತ್ತು ಇಂಗ್ಲೀಷಿನಲ್ಲಿ ಹಲವಾರು ಪುಸ್ತಕಗಳನ್ನು ಅವರು ಬರೆದಿದ್ದಾರೆ.
### ವೇದಾಂತ ಸೊಸೈಟಿಯ ಸ್ಥಾಪನೆ
'ಶ್ರೀ ರಾಮಕೃಷ್ಣ ಪರಮಹಂಸ'ರ ಆದೇಶದಂತೆ 'ಸ್ವಾಮಿ ವಿವೇಕಾನಂದ'ರು ವೇದಾಂತ ಸೊಸೈಟಿಯನ್ನು ಸನ್ ೧೯೦೧ ರಲ್ಲಿ ಸ್ಥಾಪಿಸಿದರು. ಬೆಂಗಳೂರಿನ ಕೆಲವು ಸದ್ಗೃಹಸ್ಥರು 'ಶ್ರೀ ರಾಮಕೃಷ್ಣ ಪರಮಹಂಸ'ರ ಸಂದೇಶಗಳಿಗೆ ಮಾರುಹೋಗಿ, 'ರಾಮಕೃಷ್ಣಾಶ್ರಮ'ಗಳನ್ನು ಸ್ಥಾಪಿಸುವಲ್ಲಿ, 'ರಾಮಕಿಷ್ಣಾನಂದ ಸ್ವಾಮಿಜಿ'ಯವರನ್ನು ಪ್ರಾರ್ಥಿಸಿದರು. ಆಗ ಮದ್ರಾಸ್ ನಲ್ಲಿದ್ದ ಸ್ವಾಮೀಜಿಯವರು ಬೆಂಗಳೂರಿನಲ್ಲಿ ಒಂದು ಶಾಖೆಯನ್ನು ಖಾಯಂ ಆಗಿ ಸ್ಥಾಪಿಸಿದರು. ಹೀಗೆ ಸನ್ ೧೯೦೪ ರಲ್ಲಿ  ಮಠ ಹಾಗೂ ಸಾಂಸ್ಕೃತಿಕ ಸಂಘಟನೆಯೊಂದು ಬಾಡಿಗೆ ಮನೆಯೊಂದರಲ್ಲಿ ಅಸ್ತಿತ್ವಕ್ಕೆ ಬಂತು. 
ಸನ್ ೧೯೦೯ ರಲ್ಲಿ ಮೈಸೂರು ಘನ ಸರಕಾರದ ದಾನದಿಂದಾಗಿ 'ರಾಮಕೃಷ್ಣ ಮಿಶನ್' ಈಗಿನ ಜಾಗಕ್ಕೆ ವರ್ಗಾಯಿಸಲ್ಪಟ್ಟಿತು. ಆಗ'ಸ್ವಾಮಿ ಬ್ರಹ್ಮಾನಂದ'ರು ಅಧ್ಯಕ್ಷರಾಗಿ ಸ್ಥಾನ ವಹಿಸಿಕೊಂಡಿದ್ದರು. ಜನವರಿ ೧೯೦೯ ರಲ್ಲಿ ಮಠದ ಪ್ರಾರಂಭೋತ್ಸವವನ್ನು ಮಾಡಿದರು. ಬೆಂಗಳೂರಿನ ಮಠದ ಪರಿಸರದಲ್ಲಿ ದೇವಸ್ಥಾನವಿದೆ. ಇಲ್ಲಿ ಪವಿತ್ರ ಗ್ರಂಥಗಳ ಸಂಗ್ರಹವಿದೆ. ಪ್ರತಿದಿನದ ಪ್ರಾರ್ಥನೆ ಮತ್ತು ಆರತಿ, ಕೀರ್ತನೆಗಳು ಭಕ್ತರ ಮನಸ್ಸಿಗೆ ಮುದಕೊಡುತ್ತವೆ.

## ಶಾರದಾಮಾತೆಯವರು ಇಲ್ಲಿ ತಂಗಿದ್ದರು
ಮಾರ್ಚ್ ೧೧, ೧೯೧೧ ರಲ್ಲಿ ಬೆಂಗಳೂರಿಗೆ ಬಂದ ಶಾರದಾ ಮಾತೆಯವರು ಇಲ್ಲಿ ತಂಗಿದ್ದರು. ಪುಟ್ಟ ದಿಬ್ಬದ ಮೇಲೆ ಕುಳಿತು ಧ್ಯಾನಮಾಡುತ್ತಿದ್ದರೆಂದು ತಿಳಿದುಬರುತ್ತದೆ. ಮತ್ತೊಂದು ವಿಶೇಷವೆಂದರೆ, ಸನ್ ೧೮೯೨ ರಲ್ಲಿ ಸ್ವಾಮಿ ವಿವೇಕಾನಂದರು ಇಲ್ಲಿಗೆ ಭೇಟಿ ಕೊಟ್ಟಾಗ ಅಲ್ಲಿನ ಕಲ್ಲಿನ ಬೆಂಚಿನ ಮೇಲೆ ಕುಳಿತುಕೊಳ್ಳುತ್ತಿದ್ದರಂತೆ.

ಶ್ರೀ ರಾಮಕೃಷ್ಣ ಪರಮಹಂಸರ ಬಳಿಕ ಬಂದ ಯತಿಗಳಲ್ಲಿ ಅನೇಕರು ಬೆಂಗಳೂರಿನ ಮಠಕ್ಕೂ ಬಂದಿದ್ದರು. ಅವರುಗಳ ಹೆಸರುಗಳು ಹೀಗಿವೆ.
* ಶ್ರೀ.ಬ್ರಹ್ಮಾನಂದ,
* ಶ್ರೀ. ಶಿವಾನಂದಜಿ, 
* ಶ್ರೀ. ರಾಮಕ್ರಿಷ್ಣಾನಂದಜಿ, 
* ಶ್ರೀ. ಆಭೇದನಂದಜಿ,
### ಆಶ್ರಮಕ್ಕೆ ಬರಲು ನಗರದ ಸಾರಿಗೆ ಬಸ್ ಸೌಲಭ್ಯಗಳು
ಬೆಂಗಳೂರು ನಗರದ ಪ್ರಮುಖ ರೈಲ್ವೆ ನಿಲ್ದಾಣ ದಿಂದ  ಮತ್ತು ಕೆಂಪೇಗೌಡ ಬಸ್ ನಿಲ್ದಾಣದಿಂದ ಶ್ರೀನಗರ ಗಿರಿನಗರ ಆವಲಹಳ್ಳಿ ಚೆನ್ನಮ್ಮನಕೆರೆ ಅಚ್ಚುಕಟ್ಟು ವಿದ್ಯಾನಗರ ಕಡೆಗೆ ಓಡಾಡುವ 36,43 45 ಅಥವಾ ಮೆಜೆಸ್ಟಿಕ್ ಮತ್ತು ಕೆ ಆರ್ ಮಾರುಕಟ್ಟೆ ಯಿಂದ ತ್ಯಾಗರಾಜನಗರ ಮತ್ತು ಚಿಕ್ಕಕ್ಕಲ್ಲಸಂದ್ರ ಕಡೆ ಹೋಗುವ 31 ,210 ಬಸ್ ಗಳು ಕೂಡ  ರಾಮಕೃಷ್ಣ ಆಶ್ರಮದ ಮುಂದೆ ಇರುವ ಬಸ್ ನಿಲ್ದಾಣದಲ್ಲಿ ನಿಲ್ಲುತ್ತವೆ

ಬಸವನಗುಡಿ ಯ ಮುಖ್ಯ ರಸ್ತೆಯ ಪಕ್ಕದಲ್ಲಿ ಮೇ 

ರಾಮಕೃಷ್ಣ ಆಶ್ರಮ ಸ್ಥಾಪನೆಯಾಗಿದೆ

ಗಾಂಧಿ ಬಜಾರ್ ಹನುಮಂತನಗರ  ಗವೀಪುರ ಶಂಕರಪುರ  ಮುಂತಾದ ಬಡವಾಣೆಗಳು  ಈ ಆಶ್ರಮದ ಸುತ್ತ ಮುತ್ತಲಿನ ಬಡಾವಣೆಗಳಾಗಿವೆ.

ಪುರಾಣ ಪ್ರಸಿದ್ಧ ದೊಡ್ಡ ಬಸವಣ್ಣನ ದೇವಸ್ಥಾನ, ದೊಡ್ಡ ಗಣಪತಿ ದೇವಸ್ಥಾನ , ಗವಿಗಂಗಾಧರೇಶ್ವರ ದೇವಸ್ಥಾನಗಳು ರಾಮಕೃಷ್ಣ ಆಶ್ರಮದ ಹತ್ತಿರದ ದೇವಾಲಯಗಳಾಗಿವೆ.

## ಉಲ್ಲೇಖಗಳು

ವರ್ಗ:ರಾಮಕೃಷ್ಣ ಮಿಶನ್
ಸೆಂಟ್ರೆಲ್ ಕಾಲೇಜ್, ಬೆಂಗಳೂರು

thumb|right|250px|'ಸೆಂಟ್ರಲ್ ಕಾಲೇಜ್'|link=Special:FilePath/CC011.JPG
thumb|left|250px|'ಸೆಂಟ್ರಲ್ ಕಾಲೇಜ್ ನ,ಮುಖ್ಯದ್ವಾರ'|link=Special:FilePath/CC013.JPG 
ಬೆಂಗಳೂರಿನ ಸೆಂಟ್ರಲ್ ಕಾಲೇಜ್, ೧೫೦ ವರ್ಷಕ್ಕೂ ಹೆಚ್ಚು ಕಾಲದಿಂದ ಭಾರತದೇಶದಲ್ಲಿ ಅಸ್ತಿತ್ವದಲ್ಲಿರುವ ಅತಿ ಪುರಾತನ ಕಾಲೇಜ್ ಗಳಲ್ಲೊಂದಾಗಿದೆ. ೧೮೫೮ ರಲ್ಲಿ, ಸ್ಥಾಪನೆಗೊಂಡ ಈ ವಿದ್ಯಾಸಂಸ್ಥೆ, ಮೈಸೂರು ವಿಶ್ವವಿದ್ಯಾಲಯ ದ ಭಾಗವಾಗಿದ್ದು, ಮದ್ರಾಸ್ ವಿಶ್ವವಿದ್ಯಾಲಯ ದ ಕಾರ್ಯವ್ಯಾಪ್ತಿಗೆ ಸೇರಿತ್ತು. ೧೯೬೪ ರಲ್ಲಿ ಬೆಂಗಳೂರು ನಗರ ಹಾಗೂ ಸುತ್ತಮುತ್ತಲಿನ ವಿದ್ಯಾರ್ಥಿಗಳ ಸೌಲಭ್ಯಕ್ಕಾಗಿ  ಬೆಂಗಳೂರು ವಿಶ್ವವಿದ್ಯಾಲಯ ವಾಗಿ ಸ್ಥಾಪನೆಯಾಯಿತು.
## ಸುಪ್ರಸಿದ್ಧ ಪ್ರಾಧ್ಯಾಪಕರು
* 'ಇ.ಪಿ.ಮೆಟ್ಕಫೆ', ಸೆಂಟ್ರೆಲ್ ಕಾಲೇಜಿನ ಪ್ರೊಫೆಸರ್ ಹಾಗೂ ಪ್ರಾಂಶುಪಾಲರು. 
* 'ಪಿ.ಸಿ.ಮಹಲನೊಬಿಸ್' ಪ್ರೊಫೆಸರ್,
* 'ಬಿ.ಎಲ್.ಮಂಜುನಾಥ್, ಕೆಮಿಸ್ಟ್ರಿ ಪ್ರೊಫೆಸರ್ ಹಾಗೂ, ಪ್ರಿನ್ಸಿಪಾಲರು.
* 'ಸಿ.ಎನ್.ಎಸ್.ಐಯ್ಯಂಗಾರ್', 'ಕರ್ನಾಟಕ ವಿಶ್ವ ವಿದ್ಯಾಲಯ ಧಾರವಾಡದ ಮ್ಯಾಥೆಮೆಟಿಕ್ಸ್ ಡಿಪಾರ್ಟ್ಮೆಂಟ್ ನ ಸ್ಥಾಪಕ ಹಾಗೂ ಮುಖ್ಯಸ್ಥ',  
* 'ಕೆ.ಬಿ.ಮಾಧವ,' ಫ್ರೊಫ಼ೆಸರ್.
* 'ಎಲ್.ರಾಮ ರಾವ್, ಹಿಂದಿನ ಪ್ರಾಂಶುಪಾಲರು,ಹಾಗೂ ಪ್ರೊಫೆಸರ್,   
## 'ಸೆಂಟ್ರಲ್ ಕಾಲೇಜಿ'ನಲ್ಲಿ ವ್ಯಾಸಂಗಮಾಡಿದ, ಹೆಸರಾಂತ ವಿದ್ಯಾರ್ಥಿಗಳು
* ಹೆಚ್ ನರಸಿಂಹಯ್ಯ
***ಭಾರತ ರತ್ನ** - ಸರ್.ಎಂ.ವಿಶ್ವೇಶ್ವರಯ್ಯ
* ಭಾರತ ರತ್ನ - ಸಿ. ರಾಜಗೋಪಾಲಚಾರಿ
***ಭಾರತ ರತ್ನ** - ಸಿ.ಎನ್. ಆರ್. ರಾವ್
* ಹೊಸಪೇಟೆ ಸುಮಿತ್ರ
* ನಿಟ್ಟೆ ಸಂತೋಷ್‌ ಹೆಗ್ಡೆ,(ನ್ಯಾಯಮೂರ್ತಿ)
## ಉಪಯುಕ್ತ ಕೊಂಡಿಗಳು
* ^ "Biodata of Justice Nitte Santosh Hegde". www.kar.nic.in. http://www.kar.nic.in/lokayukta/newlok.pdf . Retrieved 2009-09-07.  

* http://www.kar.nic.in/lokayukta/newlok.pdf . Retrieved 2009-09-07.  

* http://en.wikipedia.org/wiki/List_of_universities_in_India

* http://en.wikipedia.org/wiki/Bangalore_University

ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಚಿಕ್ಕಬಾಗಿಲು

**ಚಿಕ್ಕಬಾಗಿಲು** ಗ್ರಾಮ ಮಳವಳ್ಳಿ ತಾಲೂಕು ಮಂಡ್ಯ ಜಿಲ್ಲೆ ಯ ಕೊನೆಯ ಗ್ರಾಮ ಇಲ್ಲಿ ಅತಿ ಹೆಚ್ಚು ರೈತರನ್ನು ಒಳಗೊಂಡಿರುವುದು ಬಸವ

ವರ್ಗ:ಮಂಡ್ಯ ಜಿಲ್ಲೆ
ವರ್ಗ:ಮಳವಳ್ಳಿ ತಾಲ್ಲೂಕು
ಕಿಗ್ಗ

**ಕಿಗ್ಗ** ಚಿಕ್ಕಮಗಳೂರು ಜಿಲ್ಲೆಯ ಶೃಂಗೇರಿ ತಾಲೂಕಿನ ಒಂದು ಸ್ಥಳ
ಇದು ಒಂದು ಪುರಾಣ ಪ್ರಸಿದ್ಧ ಕ್ಷೇತ್ರ. ಇದಕ್ಕೆ ಋಷ್ಯಶೃಂಗಪುರವೆಂದೂ ಹೇಳುವರು, ಇಲ್ಲಿರುವ ದೇವರ ಹೆಸರು  ಋಷ್ಯಶೃಂಗ ಎಂದು. ಇವರ ಪತ್ನೀ ಶಾಂತಮ್ಮನವರು. ದೇವಾಲಯದೊಳಗೆ ಇವರಿಬ್ಬರೂ ನೆಲೆಸಿರುವುದರಿಂದ ಈ ದೇವಾಲಯದ ಹೆಸರು ಶ್ರೀ ಶಾಂತಾಸಮೇತ ಋಷ್ಯಶೃಂಗಸ್ವಾಮಿ ದೇವಾಲಯ ಎಂದಾಗಿದೆ. ಈ ದೇವರು ಮಳೆ ದೇವರೆಂದೇ ಪ್ರಸಿದ್ಧಿ ಪಡೆದಿದ್ದಾರೆ. 
.
ಸಮೀಪದಲ್ಲೆ ಸಿರಿಮನೆ ಜಲಪಾತವಿದೆ.

## ಉಲ್ಲೇಖಗಳು
ವರ್ಗ:ಚಿಕ್ಕಮಗಳೂರು ಜಿಲ್ಲೆ
ವರ್ಗ:ಚಿಕ್ಕಮಗಳೂರು ಜಿಲ್ಲೆಯ ಪ್ರವಾಸಿ ತಾಣಗಳು
ಸಿಮಿ ಗೆರೆವಾಲ್

**ಸಿಮಿ ಗೆರೆವಾಲ್**,' ದೂರದರ್ಶನದ ಕಾಲದಿಂದಲೂ 'ಶೋಬಿಜಿನೆಸ್' ನಲ್ಲಿ ಉಳಿದುಕೊಂಡಿರುವ, ಹಾಗೂ  'ಸದಾ ಬಿಳಿ ಡ್ರೆಸ್' ನಲ್ಲೇ ಹೆಚ್ಚಾಗಿ ಕಾಣಿಸಿಕೊಳ್ಳುವ 'ಶೋಗರ್ಲ್'. ಇಂದಿಗೂ ಹರೆಯದ ಹುಡುಗಿಯ ತರಹ,ನೀಟಾಗಿ ಡ್ರೆಸ್ ಮಾಡಿಕೊಂಡು ಮೀಡಿಯಾದಲ್ಲಿ ಮಿಂಚುವಾಕೆ. ಆಕೆ ನಡೆಸುತ್ತಿದ್ದ ಬಹುಜನಪ್ರಿಯ ಟೆಲಿವಿಶನ್ ಶೋ, ಇಂಡಿಯಾಸ್ ಮೋಸ್ಟ್ ಡಿಸೈರಬಲ್ ಇದೀಗ ಮುಕ್ತಾಯಗೊಂಡಿದೆ. ನಟನೆಯ ಅವಕಾಶಗಳು ಕಡಿಮೆಯಾದಂತೆ, 'ಚಿತ್ರ ನಿರ್ಮಾಪಕಿ' ಹಾಗೂ 'ನಿರ್ದೇಶಕಿ'ಯಾಗಿ ಕೆಲಸಮಾಡಿದರು. ದೂರದರ್ಶನಕ್ಕೆ, ಇಟ್ಸ್ ಎ ವುಮನ್ಸ್ ವರ್ಲ್ಡ್ ಎಂಬ ಚಿತ್ರ ಮಾಡಿಕೊಟ್ಟರು. ರಾಜ್ ಕಪೂರ್ ಹಾಗೂ ರಾಜೀವ್ ಗಾಂಧಿಯವರ ಬಗ್ಗೆ 'ವೃತ್ತಚಿತ್ರ' (Documentary) ತಯಾರಿಸಿದರು.
## ಸಿಮಿ ಗೆರೆವಾಲರ ಪರಿವಾರ
ಸೇನೆಯ ಬ್ರಿಗೆಡಿಯರ್ ಮಗಳಾಗಿ ಇಂಗ್ಲೆಂಡಿನಲ್ಲಿ ಬಾಲ್ಯವನ್ನು ಕಳೆದ ಸಿಮಿ, ೧೫ ರ ಹರೆಯದಲ್ಲೇ ಬಾಲಿವುಡ್ ನಟ ಫಿರೋಝ್ ಖಾನ್ ರ ಜೊತೆ ನಟನೆಗೆ ಪ್ರಾರಂಭಿಸಿದಳು. ಆಕೆ ಅಬಿನಯಿಸಿದ ಮೊದಲ ಚಿತ್ರ, ಟಾರ್ಝನ್ ಗೋಸ್ ಟು ಇಂಡಿಯ, ನಟನೆಯನ್ನು ಹೆಚ್ಚು ಕಲಿಯದ ಸಿಮಿ, ಇಂಗ್ಲೀಷ್ ಭಾಷೆಯಲ್ಲಿ ಚೆನ್ನಾಗಿ ಮಾತಾಡಬಲ್ಲವಳೆಂದು ಪಾತ್ರಗಳು  ದೊರೆತಿತ್ತು. ರಾಜ್ ಕಪೂರ್ ನ ಚಿತ್ರ ಮೇರಾ ನಾಮ್ ಜೋಕರ್, ಸತ್ಯಜಿತ್ ರೇ ರವರ ’ಅರಣ್ಯರ್ ದಿನ್ ರಾತ್ರಿ, ಮೃಣಾಲ್ ಸೇನ್ ರವರ, ಪದಾತಿಕ್, ಹೀಗೆ ಖ್ಯಾತನಾಮರ ಚಿತ್ರಗಳಲ್ಲಿ ನಟಿಸಿ ಹೆಸರುಮಾಡಿದರು. ಶಶಿಕಪೂರ್ ಜೊತೆ ಸಿದ್ಧಾರ್ಥ್ ಚಿತ್ರದಲ್ಲಿ ಅರೆ ನಗ್ನಳಾಗಿ ನಟಿಸಿದ 'ಸಿಮಿಗೆರೆವಾಲ್,' ಅನೇಕ ವಿವಾದಗಳಿಗೆ ಗ್ರಾಸವಾಗಿದ್ದಳು. ಭಾರತದಲ್ಲಿ ಆ ಚಿತ್ರ ಬಿಡುಗಡೆಗೂ ತಡೆಯಾಯಿತು.
## ವೈವಾಹಿಕ ಜೀವನ
'ಮುಂಬಯಿ ನ ಜುಹು ವಲಯ'ದ ಐಶಾರಾಮಿ ಫ್ಲಾಟ್ ನಲ್ಲಿ ವಾಸಿಸುವ 'ಸಿಮಿ ಗೆರೆವಾಲ್' ಸ್ವಚ್ಛಂದ ಪ್ರವೃತ್ತಿಯ ಸ್ವತಂತ್ರ್ಯ ವ್ಯಕ್ತಿತ್ವದ ಹೆಣ್ಣು. ಅವರ ಎರಡು ವಿವಾಹಗಳೂ ಮುರಿದುಬಿದ್ದವು. ಹಲವು ವರ್ಷಗಳಿಂದ ನಡೆಸುತ್ತಿದ್ದ ರ್ಯಾಂಡೆಸ್ ವಸ್ ವಿತ್ ಸಿಮಿ ಗೆರೆವಾಲ್ 'ಟೆಲೆವಿಶನ್ ಶೋ' ಅತ್ಯಂತ ಜನಪ್ರಿಯವಾಗಿತ್ತು. ಆಕೆ ಕೇಳುತ್ತಿದ್ದ ವೈಯಕ್ತಿಕ ಹಾಗೂ ಡಿಗ್ನಿಫೈಡ್ ಪ್ರಶ್ನೆಗಳಿಗೆ ಎಲ್ಲರೂ ಬೆರಗಾಗಿ ಉತ್ತರ ನೀಡುತ್ತಿದ್ದರು.

ವರ್ಗ:ಬಾಲಿವುಡ್ ನಟಿಯರು
ಎಲ್. ಕೆ. ಅಡ್ವಾಣಿ

**ಲಾಲ್ ಕಿಶನ್ಛಂದ್ ಅಡ್ವಾಣಿ**, ಭಾರತ ದೇಶದ ಒಬ್ಬ ಅನುಭವಿ ರಾಜಕಾರಣಿ. ಲಾಲ್ ಕೃಷ್ಣ ಅಡ್ವಾಣಿ ಎಂದು ಜನಪ್ರಿಯರಾಗಿರುವ ಇವರು, ೮ ನವೆಂಬರ್ ೧೯೨೭ರಂದು ಅವಿಭಜಿತ, ಸ್ವತಂತ್ರ್ಯ ಪೂರ್ವ ಭಾರತದ ಸಿಂಧ್ ಪ್ರಾಂತ್ಯದ ಗೊರೆಗಾಂವ್ ನಲ್ಲಿ ಜನಿಸಿದರು. ಇವರು ಸ್ವತಂತ್ರ್ಯ ಭಾರತದ ೭ನೇ ಉಪ ಪ್ರಧಾನ ಮಂತ್ರಿಗಳಾಗಿ ೨೦೦೨ರಿಂದ ೨೦೦೪ರವರೆಗೆ ಸೇವೆ ಸಲ್ಲಿಸಿದ್ದಾರೆ. ಅಡ್ವಾಣಿರವರು ರಾಷ್ಟ್ರೀಯ ಸ್ವಯಂಸೇವಕ ಸಂಘದ ಮೂಲಕ ಭಾರತ ರಾಜಕೀಯಕ್ಕೆ ಧುಮುಕಿದರು.
## ಎಲ್.ಕೆ.ಅಡ್ವಾಣಿಯವರ ರಾಜನೀತಿ
*(ಮುಖ್ಯಭಾಗದ ಕನ್ನಡ ಅನುವಾದ)
*ಅಡ್ವಾನಿಯವರು ತಮ್ಮ ಜೀವನದಲ್ಲಿ ಅನುಸರಿಸಿದ ರಾಜನೀತಿಯನ್ನು ಬಿಜೆಪಿಯ ಸಂಸ್ಥಾಪನಾ ದಿನವಾದ ಏಪ್ರಿಲ್ ೬ ರ ದಿನ ನೆನಪಿಸಿಸಕೊಂಡು ಬರೆದಿದ್ದಾರೆ. ಅವರು ಬರೆದ ಬ್ಲಾಗನ್ನು ಅನೇಕ ಇಂಗ್ಲಿಷ್ ಮತ್ತು ಕನ್ನಡ ಹಾಗೂ ಇತರ ಪತ್ರಿಕೆಗಳು ಯಥಾವತ್ (ಅದರ ನಕಲನ್ನು) ಪ್ರಕಟಿಸಿವೆ. (ಆದ್ದರಿಂದ ಅದು ಸಾರ್ವಜನಿಕರಿಗೆ ಬಿಡುಗಡೆಯಾಗಿದ್ದು ಕಾಪಿರೈಟಿನಿಂದ ಮುಕ್ತವಾಗಿದೆ ಎಂದು ಭಾವಿಸಬಹುದು)
ಅದರ ಕೆಲವು ಭಾಗ ಮತ್ತು ಸಾರಾಂಶ ಹೀಗಿದೆ:
:: *ಏಪ್ರಿಲ್​ 6 ಬಿಜೆಪಿಯ ಸಂಸ್ಥಾಪನಾ ದಿನವಾಗಿರುವುದರಿಂದ ಬಿಜೆಪಿಯಲ್ಲಿರುವ ನಾವೆಲ್ಲರೂ ಒಮ್ಮೆ ಹಿಂದೆ ತಿರುಗಿ ನೋಡಬೇಕಾಗಿದೆ. ಸಂಸ್ಥಾಪಕರಲ್ಲಿ ಒಬ್ಬನಾಗಿರುವ ನಾನು ನನ್ನ ಅಭಿಪ್ರಾಯಗಳನ್ನು ಭಾರತೀಯರೊಂದಿಗೆ ಅದರಲ್ಲೂ ವಿಶೇಷವಾಗಿ ನನ್ನ ಪಕ್ಷದ ಲಕ್ಷಾಂತರ ಕಾರ್ಯಕರ್ತರೊಂದಿಗೆ ಹಂಚಿಕೊಳ್ಳಬೇಕಾಗಿರುವುದು ನನ್ನ ಕರ್ತವ್ಯ ಎಂದು ಭಾವಿಸಿದ್ದೇನೆ. ಪ್ರೀತಿ ಮತ್ತು ಅಗಾಧ ಗೌರವ ತೋರಿದ ಎಲ್ಲರಿಗೂ ನಾನು ಆಭಾರಿಯಾಗಿದ್ದೇನೆ. ನಾವೆಲ್ಲ ಒಟ್ಟಾಗಿ ಪ್ರಜಾಸತ್ತೆ ವ್ಯವಸ್ಥೆಯನ್ನು ಬಲಪಡಿಸೋಣ. ಚುನಾವಣೆಗಳು ಪ್ರಜಾಪ್ರಭುತ್ವದ ಹಬ್ಬಗಳು. 
::14ನೇ ವಯಸ್ಸಿನಲ್ಲಿಯೇ ರಾಷ್ಟ್ರೀಯ ಸ್ವಯಂಸೇವ ಸಂಘ ಸೇರಿದ ನನಗೆ ಅಂದಿನಿಂದಲೂ ನನ್ನ ತಾಯಿನಾಡಿಗೆ ಸೇವೆ ಸಲ್ಲಿಸುವುದು ಉತ್ಸಾಹವಾಗಿತ್ತು. ಎಂದೂ ಬೇರ್ಪಡೆಯಾಗದೇ ನನ್ನ ಪಕ್ಷದೊಂದಿಗೆ 7 ದಶಕಗಳ ಕಾಲ ನನ್ನ ರಾಜಕೀಯ ಜೀವನ ನಡೆದುಕೊಂಡು ಬಂದಿದೆ. ಮೊದಲಿದ್ದ ಭಾರತೀಯ ಜನ ಸಂಘ ಹಾಗೂ ನಂತರ ಬದಲಾದ ಭಾರತೀಯ ಜನತಾ ಪಕ್ಷದ ಎರಡಕ್ಕೂ ನಾನು ಸಂಸ್ಥಾಪಕ ಸದಸ್ಯನಾಗಿದ್ದೇನೆ.* 
::*ಪ್ರಜಾಪ್ರಭುತ್ವ ಹಾಗೂ ಪ್ರಜಾಪ್ರಭುತ್ವ ಸಂಪ್ರದಾಯದ ರಕ್ಷಣೆ ಎರಡೂ ಕೂಡ ಪಕ್ಷ ಮತ್ತು ರಾಷ್ಟ್ರೀಯ ಹಿತಾಸಕ್ತಿಯಲ್ಲಿದೆ. ಇದು ಬಿಜೆಪಿಯ ಹೆಗ್ಗುರುತು. ಭಾರತೀಯ ಪ್ರಜಾಪ್ರಭುತ್ವದ ಪ್ರಮುಖ ಅಂಶವೆಂದರೆ ಅಭಿವ್ಯಕ್ತಿ ಸ್ವಾತಂತ್ರ್ಯ ಹಾಗೂ ವೈವಿಧ್ಯೆತೆಯನ್ನು ಗೌರವಿಸುವುದು. ಪ್ರಾರಂಭದಿಂದಲೂ ನಮ್ಮ ಪಕ್ಷದ ಪರ ಯಾರಿಗೆ ಒಲವು ಇರುವುದಿಲ್ಲವೋ ಅವರನ್ನು ನಾವೆಂದೂ ಶತ್ರುಗಳೆಂದು ಅವರನ್ನು ಪರಿಗಣಿಸಲಿಲ್ಲ. ಅವರನ್ನು ಎದುರಾಳಿಗಳು ಎಂದಷ್ಟೇ ಭಾವಿಸಿದೆವು. ಭಾರತೀಯ ರಾಷ್ಟ್ರೀಯತೆಯ ಬಗ್ಗೆ ನಮಗಿರುವ ಕಲ್ಪನೆಯಂತೆ ನಮ್ಮ ಪಕ್ಷವನ್ನು ಯಾರು ವಿರೋಧಿಸುತ್ತಾರೋ ಅವರನ್ನು ರಾಷ್ಟ್ರ ವಿರೋಧಿ ಎಂದು ಎಂದಿಗೂ ಪರಿಗಣಿಸಬಾರದು. ರಾಜಕೀಯವಾಗಿ ಹಾಗೂ ವೈಯಕ್ತಿಕವಾಗಿ ಪ್ರತಿಯೊಬ್ಬ ನಾಗರಿಕನ ಆಯ್ಕೆಯ ಸ್ವಾತಂತ್ರ್ಯವನ್ನು ಎತ್ತಿಡಿಯಲು ಪ್ರತಿಯೊಂದು ಪಕ್ಷವೂ ಬದ್ಧರಾಗಿರಬೇಕು. ಅದನ್ನು ಬಿಜೆಪಿ ಮಾಡಿಕೊಂಡು ಬಂದಿದೆ. ಮಾಧ್ಯಮಗಳು ಸೇರಿದಂತೆ ಎಲ್ಲಾ ಪ್ರಜಾಪ್ರಭುತ್ವದ ಸಂಸ್ಥೆಗಳ ಸ್ವಾತಂತ್ರ್ಯ, ಸಮಗ್ರತೆ, ನ್ಯಾಯ ಮತ್ತು ದೇಶದ ದೃಢತೆ ಹಾಗೂ ರಕ್ಷಣೆಗಾಗಿ ಒತ್ತಾಯಿಸುವಲ್ಲಿ ಬಿಜೆಪಿ ಯಾವಾಗಲೂ ಮುಂಚೂಣಿಯಲ್ಲಿತ್ತು.(ಎಲ್.ಕೆ.ಅದ್ವಾನಿ)* 
*ತಮ್ಮದೇ ಬ್ಲಾಗಿನಲ್ಲಿ ಅವರು ಪಾಲಿಸಿದ ರಾಜನೀತಿಯನ್ನು ಬರೆದಿದ್ದಾರೆ:
### ಪಕ್ಷದ ನೀತಿಯ ಬಗ್ಗೆ ಅಸಮಾಧಾನ
*೨೦೧೩ ರಲ್ಲಿ ಪಕ್ಷದ ನೀತಿಯ ಬಗ್ಗೆ ಅಸಮಾಧಾನಗೊಂಡು ಅಧ್ಯಕ್ಷ ರಾಜನಾಥ ಸಿಂಗ್‍ರಿಗೆ ಪಕ್ಷದ ಎಲ್ಲಾ ಪದಾಧಿಕಾರ ಸ್ಥಾನಗಳಾದ- ನ್ಯಾಶನಲ್ ಎಕ್ಷಿಕುಟಿವ್, ಪಾರ್ಲಿಮೆಂಟರಿ ಬೋರ್ಡ್, ಮತ್ತು ಚುನಾವಣಾ ಸಮಿತಿಗಳಿಗೆ  ರಾಜಿನಾಮೆ ಸಲ್ಲಿಸಿದ್ದರು.

## ಹೊರ ಸಂಪರ್ಕ
*ಬ್ಲಾಗ್‍ನ ಪೂರ್ಣ ಪಾಠ:Full text: LK Advani's blog on nation, BJP & Opposition DH Web Desk, APR 04 2019
## ಉಲ್ಲೇಖಗಳು 
ವರ್ಗ:ರಾಜಕಾರಣಿಗಳು
ವರ್ಗ:ಭಾರತದ ಪ್ರಮುಖ ರಾಜಕಾರಣಿಗಳು
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಭರಣಿ

## ವಿವರ
*ನಕ್ಷತ್ರದ ಸ್ಥಾನ: α ಮತ್ತು β ಎಂದು ಗುರುತಿಸಿರುವ ನಕ್ಷತ್ರ ಪುಂಜ 'ಮೇಷ ರಾಶಿ; ಮೊದಲನೆಯದು β & 'γ Arietis' ಅಶ್ವಿನಿ, ನಂತರದ ಭರಣಿ  ಹತ್ತಿರದ ಒಂದು ತಾರಾಪುಂಜ 35, 39, and 41Arietis. -C ಈ ಆಕರದಲ್ಲಿರುವುದು ಕೃತ್ತಿಕಾ; ಜ್ಯೋತಿಷಶಾಸ್ತ್ರದಲ್ಲಿ ನಕ್ಷತ್ರಗಳೆಂದರೆ 131/3 ಡಿಗ್ರಿ ಸ್ಥಳ; ನಕ್ಷತ್ರ ಸ್ವಲ್ಪ ಹಿಂದೆ ಮುಂದೆ ಇರುವುದು. ಹಿಂದೂ ನಕ್ಷತ್ರಗಳೆಂದರೆ ಒಂದು ಪುಂಜವೂ ಆಗಬಹುದು. ಕೃತ್ತಿಕಾ ನಕ್ಷತ್ರ ಆರು ನಕ್ಷತ್ರಗಳ ಪುಂಜ. ಆರು ಜನ ಕೃತ್ತಿಕೆಯರು ಎಂದೇ ಹೆಸರು.
**ಭರಣಿ :(ಭರಣೀ)**ಹಿಂದೂ ಪಂಚಾಂಗದ ಪ್ರಕಾರ ಎರಡನೆಯ ನಕ್ಷತ್ರ.
### ನೋಡಿ 
----
*ಇಂದಾ ಜ್ಯೋತಿಶಾಸ್ತ್ರದ ನಕ್ಷತ್ರಗಳು

ವರ್ಗ:ಖಗೋಳಶಾಸ್ತ್ರ
ವರ್ಗ:ನಕ್ಷತ್ರಗಳು
ಕಲ್ಪನಾ ಲಾಜ್ಮಿ

thumb 

'**ಕಲ್ಪನಾ ಲಾಜ್ಮಿ**' ಭಾರತೀಯ ಚಲನಚಿತ್ರ ರಂಗದ  ಒಬ್ಬ 'ಪ್ರತಿಭಾನ್ವಿತ ನಿರ್ದೇಶಕಿ', ಮತ್ತು 'ಪಟ್ಕಥಾ ಬರಹಗಾರ್ತಿ', ಸ್ವಂತ ಅನುಭವ,ಮತ್ತು ಸ್ತ್ರೀಯರ  ಸಂಘರ್ಷಮಯ ಜೀವನವನ್ನು ಬಿಂಬಿಸುವ ಹಲವಾರು ವಿಷಯಗಳನ್ನು ತೆಗೆದುಕೊಂಡು ಕಡಿಮೆ ವೆಚ್ಚದ ಚಿತ್ರ ನಿರ್ಮಿಸಿದ್ದಾರೆ. ಅವರು ಯಾವಾಗಲೂ ನೈಜತೆಗೆ ಪ್ರಧಾನ ಸ್ಥಾನವನ್ನು ಕೊಟ್ಟರು. 'ಕಮರ್ಶಿಯಲ್ ಚಿತ್ರ'ಗಳ ಜೊತೆಗೆ ಭುಜತಿಕ್ಕುತ್ತಾ ಸಾಗುವ ಈ ಒಂದು ವ್ಯವಸಾಯ ನಿಜಕ್ಕೂ ಅನುಕರಣೀಯ, ಹಾಗೂ ಸವಾಲಾಗಿದೆ. ಭೂಪೇನ್ ದ ರೊಡನೆ ಗೆಳೆತನ ಸುಮಾರು ೪ ದಶಕಕ್ಕೂ ಹೆಚ್ಚಿನದು. 'ಕಲ್ಪನಾ'ರ ಚಿತ್ರಗಳು ಸಾಮಾನ್ಯವಾಗಿ ಸ್ತ್ರೀಯರ ಸ್ಥಾನಮಾನ ಮತ್ತು ಜೀವನದ ಸಮಸ್ಯೆಗಳ ಸುತ್ತಮುತ್ತ ಹೆಣೆದ ಪ್ರಸಂಗಗಳನ್ನು ಒಳಗೊಂಡಿರುತ್ತದೆ. 
## ಮನೆಯ ವಾತಾವರಣ, ಬಾಲ್ಯ
'ಕಲ್ಪನಾ ಲಾಜ್ಮಿ', ಹೆಸರುವಾಸಿಯಾದ ಚಿತ್ರಕಲಾವಿದೆ, ಹೆಸರಾಂತ ಹಿಂದಿ ನಟ, ನಿರ್ದೇಶಕ, ನಿರ್ಮಾಪಕ, ಗುರುದತ್ ರವರ  ಸೋದರಿ, ಲಲಿತ ಲಾಜ್ಮಿಯವರ ಪುತ್ರಿಯಾಗಿ ಸನ್, ೧೯೫೪ ರಲ್ಲಿ ಜನಿಸಿದರು. ಆಮೀರ್ ಖಾನ್ ನಿರ್ದೇಶನದ ಹೆಸರಾಂತ ಚಲನಚಿತ್ರ, ’ತಾರೆ ಝಮೀನ್ ಪರ್’ ಹಿಂದಿ ಚಿತ್ರದಲ್ಲಿ ಭೂಮಿಕೆಯನ್ನು ಅಚ್ಚುಕಟ್ಟಾಗಿ ನಿಭಾಯಿಸಿರುವ, 'ಕಲ್ಪನಾ,'ಬಾಬಾ ಸಾಹೇಬ್ ಫಾಲ್ಕೆ ಪ್ರಶಸ್ತಿ ವಿಜೇತ', ಶ್ಯಾಮ್ ಬೆನೆಗಲ್ ರೊಡನೆ ಸಹಾಯಕ ನಿರ್ದೇಶಕರಾಗಿ ಕೆಲಸಮಾಡುತ್ತಾ, ಮುಂದೆ 'ಶಾಮ್ ಬೆನೆಗಲ್' ರವರ  ಭೂಮಿಕ ಚಿತ್ರದಲ್ಲಿ ಉಡುಪನ್ನು ಹೊಂದಿಸುವ ಕ್ರಿಯೆಯಲ್ಲಿ ಸಹಾಯಕರಾಗಿ ದುಡಿದರು.
ಸನ್, ೧೯೭೮ ರಲ್ಲಿ ಸ್ಮಿತಾ ಪಾಟಿಲ್, ಅಭಿನಯಿಸಿದರು. ತಮ್ಮ ಮೊದಲ ವೃತ್ತಚಿತ್ರದ ಡಿ.ಜಿ.ಮೂವಿ ಪಯೊನೀರ್ ನ ನಿರ್ದೇಶನಕ್ಕೆ ಪಾದಾರ್ಪಣೆ ಮಾಡಿದರು. ಹಲವಾರು ವ್ರುತ್ತ-ಚಿತ್ರಗಳು ಅವರ ನಿರ್ದೇಶನದಲ್ಲಿ ಬಂದವು,
೧೯೭೯- 'ಟೀ ಎಸ್ಟೇಟ್ ಗಳಲ್ಲಿ ಟೀ ಎಲೆಗಳನ್ನು ಬಿಡಿಸುವ ಪ್ರಕ್ರಿಯೆಯ ಬಗ್ಗೆ'
೧೯೮೧ ರಲ್ಲಿ 'Along the Brahmaputra'ಎಂಬ ಡಾಕ್ಯುಮೆಂಟರಿ, 
೧೯೮೬ ರಲ್ಲಿ 'ಭೂಪೇನ್' ದ ಜೊತೆ 'ಏಕ್ ಪಲ್' ಎಂಬ ಚಿತ್ರವನ್ನು ಶಬನಾ ಆಝ್ಮಿ ಮತ್ತು ಜಸೀರ್ ಉದ್ದೀನ್ ಶಾ ಅಭಿನಯಿಸಿದ. ಗುಲ್ಝರ್ ಜೊತೆ ಚಿತ್ರನಿರ್ಮಾಪಕಿಯಾಗಿ, ಚಿತ್ರದ ಕಥೆ ಮತ್ತು  ಪಟ್ಕಥೆಯನ್ನೂ ಬರೆದರು.    
೧೯೮೮ ರಲ್ಲಿ 'ಲೋಹಿತ್ ಕಿನಾರೆ' ಎಂಬ 'ತಮ್ಮ ಪ್ರಪ್ರಥಮ ಟೆಲಿವಿಶನ್ ಧಾರಾವಾಹಿ'ಯನ್ನು ಭಾರತದ ಟೆಲಿವಿಶನ್ ರಂಗದಲ್ಲಿ ತಂದರು. ಈ ಸಮಯದಲ್ಲಿ ಚಲನಚಿತ್ರರಂಗದಲ್ಲಿ ಹೆಚ್ಚು ಸಮಯ ಕಳೆಯಲು ಆಗಿರಲಿಲ್ಲ. ’ತನ್ವಿ ಆಝ್ಮಿ' ನಟಿಸಿದ, ೧೯೯೩ ರ ಹೊತ್ತಿಗೆ ಮತ್ತೆ ಸಿನಿಮಾ ರಂಗದಲ್ಲಿ ರುಡಾಲಿ ಎಂಬ ಚಿತ್ರದಲ್ಲಿ  ಡಿಂಪಲ್ ಕಾಪಾಡಿಯ ನಾಯಕಿಯಗಿ ನಟಿಸಿದರು. ಈ ಚಿತ್ರ ಸಿನಿಮಾ ವಲಯದಲ್ಲಿ ಹೆಚ್ಚು ಹೆಸರನ್ನು ಗಳಿಸಿಕೊಟ್ಟಿತು. 'ಡಿಂಪಲ್ ಕಾಪಾಡಿಯ ಶ್ರೇಶ್ಠ ನಟಿ' ಮತ್ತು ನಿರ್ದೇಶನಕ್ಕೆ  ಲಾಜ್ಮಿಯವರಿಗೆ ಪ್ರಶಸ್ತಿ ಸಂದಿತು. ೧೯೯೭ ರಲ್ಲಿ 'ದರ್ಮಿಯಾನ್' ಚಿತ್ರ ನಿರ್ದೇಶನ ಮತ್ತು ನಿರ್ಮಾಣ 'ಕಿರಣ್ ಖೇರ್' ಅಭಿನಯಿಸಿದ ಮತ್ತು 'ತಾಬು' ಚಿತ್ರದ ಪ್ರಮುಖ ಭೂಮಿಕೆಯಲ್ಲಿ ಕಣಿಸಿಕೊಂಡಿದ್ದರು.
## 'ದಾಮನ್ ಹೆಸರುಮಾಡಿದ ಚಲನಚಿತ್ರ'
೨೦೦೧ ರಲ್ಲಿ ಕಲ್ಪನಾ ಲಾಜ್ಮಿಯವರಿಂದ  ತಯಾರಾದ ಮತ್ತೊಂದು 'ಸ್ತ್ರೀ ಸ್ವಾತಂತ್ರ್ಯ', ಹಾಗೂ 'ಮನೆಯ  ಸಂಘರ್ಷಮಯ ವಾತಾವರಣ'ದ   ಚಿತ್ರ, ದಾಮನ್, ಭಾರತ ಸರ್ಕಾರ   ಚಿತ್ರರಂಗಕ್ಕೆ ಬಿಡುಗಡೆಮಾಡಿತು. ಈ ಚಿತ್ರ, 'ಪತ್ರಿಕೆ' ಹಾಗೂ  'ಮೀಡಿಯಾ  ವಲಯ'ಗಳಲ್ಲಿ ಅತ್ಯಂತ ಸುದ್ದಿಮಾಡಿದ ಚಿತ್ರ. ಇದಕ್ಕೆ  ನ್ಯಾಷನಲ್ ಅವಾರ್ಡ್ ಎರಡನೆಯ ಬಾರಿ ದೊರಕಿತು. ಚಿತ್ರದ ನಾಯಕಿ, ರವೀನಾ ಟಂಡನ್ ರಲ್ಲಿ  ಅಡಗಿದ್ದ ಅಂತಃಸತ್ವವನ್ನು ಹೊರತಂದು ಸಿನಿಮಾರಂಗದ ರಸಿಕರ ಮುಂದೆ ಪ್ರದರ್ಶನಕ್ಕಿಟ್ಟ  ಹೆಗ್ಗಳಿಕೆ 'ಕಲ್ಪನಾ ಲಾಜ್ಮಿ'ಯವವರಿಗೆ ಸಲ್ಲುತ್ತದೆ.
೨೦೦೩ ರ  ಕ್ಯೊಂ ಚಲನಚಿತ್ರ, ಅಷ್ಟೇನೂ ಗಲ್ಲಾ ಪೆಟ್ಟಿಗೆಯಲ್ಲಿ ಹೆಸರು ಮಾಡಲಿಲ್ಲ್ಲ. ೨೦೦೬ ರಲ್ಲಿ ನಿರ್ಮಿಸಿದ ಚಿಂಗಾರಿ, ಸುಷ್ಮಿತಾ ಸೇನ್, ರಂತಹ ಮೇರು ಅಭಿನೇತ್ರಿಯನ್ನು ಹೊಂದಿದ್ದರೂ  ಹೆಚ್ಚು ಪ್ರದರ್ಶನ ಹೊಂದಲು ಸಾಧ್ಯವಾಗದೆ ಹೋಯಿತು. ಹಳ್ಳಿಯ ಒಬ್ಬ ವೇಶ್ಯೆಯ ಪಾತ್ರದಲ್ಲಿ, ಸುಷ್ಮಿತಾ ಸೇನ್ ಕಾಣಿಸಿಕೊಂಡಿದ್ದರು. 'ವೇಶ್ಯೆಯರ ಮನಕಲಕುವ ಬದುಕಿನ ದುರ್ಭಾಗ್ಯಮಯ ಜೀವನದ ದಿತ್ರ', ಸಿನಿಮಾ ರಸಿಕರ ಅಂತರಂಗವನ್ನು ಮುಟ್ಟಲಿಲ್ಲ; ತಟ್ಟಲಿಲ್ಲ.  ಚಿತ್ರ ಅಂದುಕೊಂಡಷ್ಟು  ಯಶಸ್ಸನ್ನು ಕಾಣದಿದ್ದರೂ ಸುಷ್ಮಿತಾರವರ ಅಭಿನಯಕ್ಕೆ  ಮನ್ನಣೆ ದೊರೆಯಿತು.

ವರ್ಗ:ಚಿತ್ರಕಥೆ ಲೇಖಕ
ವರ್ಗ:ನಿರ್ದೇಶಕರು
ನೀರು ಕಾಗೆ

'**ನೀರು ಕಾಗೆ**' ಇದಕ್ಕೆ ಸಂಸ್ಕೃತದಲ್ಲಿ 'ಜಲ ಕಾಕ' ಎಂಬ ಹೆಸರಿದೆ. ವೈಜ್ನಾನಿಕ ವಾಗಿ "ಫಲಾಕ್ರೋಕರಾಕ್ಸ್ ನೈಜರ್ " ಎಂಬ ಹೆಸರಿದೆ. ಇದು ಒಂದು ಸಮುದ್ರ ಪಕ್ಷಿ. ದಕ್ಷಿಣ ಏಷಿಯಾ ಪ್ರದೇಶದ ವಾಸಿ.

### ಲಕ್ಷಣಗಳು
ಹದ್ದಿಗಿಂತ ಚಿಕ್ಕದು. ಆದರೆ ಕಾಗೆಗಿಂತ ದೊಡ್ಡದಾಗಿದೆ. ತಿಳಿ ಬೂದು ಬಣ್ಣ, ಕೊಕ್ಕಿನ ತುದಿ ಕೊಕ್ಕೆಯಂತಿರುತ್ತದೆ. ನೀಳವಾದ ಕತ್ತನ್ನು ಹೊಂದಿದೆ. ನೀರಾಶ್ರಯವಿರುವೆಡೆ ನೀರು, ಮರ, ಬಂಡೆ ಮುಂತಾದ ಪ್ರದೇಶದಲ್ಲಿ ವಾಸಿಸುತ್ತದೆ. ಕಡ್ಡಿಗಳಿಂದ ಕೂಡಿದ ವೃತ್ತಾಕಾರದ ಗೂಡನ್ನು ಕಟ್ಟುತ್ತದೆ.

### ಛಾಯಾಂಕಣ

Image:Little Cormorant (Non-breeding) I2 Picture 250.jpg| Non-breeding in  ಕೊಲ್ಕತ್ತ, ಪಶ್ಚಿಮ ಬಂಗಾಳ, India
Image:Little Cormorant-Preening- I2 - Kolkata IMG 2510.jpg| Preening in  ಕೊಲ್ಕತ್ತ, ಪಶ್ಚಿಮ ಬಂಗಾಳ, India
Image:Little Cormorant-Drying its wings I IMG 7981.jpg| Drying its wings in  ಕೊಲ್ಕತ್ತ, ಪಶ್ಚಿಮ ಬಂಗಾಳ, India
Image:Little Cormorant, Kolkata, West Bengal, India I IMG 1035.jpg|Bird in flight over water in ಕೊಲ್ಕತ್ತ, ಪಶ್ಚಿಮ ಬಂಗಾಳ, India
Image:Little Cormorant- Bathing I Picture 263.jpg| Bathing in  ಕೊಲ್ಕತ್ತ, ಪಶ್ಚಿಮ ಬಂಗಾಳ, India
Image:Smallcormorant.jpg|Little Cormorant
Image:Phalacrocorax niger 027.jpg|On the Hunt
Image:Phalacrocorax niger 009.jpg|Drying wings after a hunt

### ಬಾಹ್ಯ ಸಂಪರ್ಕಗಳು
* *IUCN Redlist* from http://www.iucnredlist.org/
* *Seabirds* by Harrison, ISBN 
* *Birds of India* by Grimmett, Inskipp and Inskipp, ISBN

* Photographs and other media 

ವರ್ಗ:ಪಕ್ಷಿಗಳು
ನೀಲಕಂಠ

**ನೀಲಕಂಠ**(Indian Roller)ದಕ್ಷಿಣ ಏಷಿಯಾ ಪ್ರದೇಶದಲ್ಲಿ ಸಾಮಾನ್ಯವಾಗಿ ಕಂಡುಬರುವ ಪಕ್ಷಿ. ಇದರ ನೀಲ ಬಣ್ಣದಿಂದ ಇದಕ್ಕೆ ನೀಲಕಂಠ ಎಂಬ ಹೆಸರು ಬಳಕೆಯಲ್ಲಿದೆ.ಇದು ಕರ್ನಾಟಕ,ಆಂಧ್ರಪ್ರದೇಶ,ಬಿಹಾರ ಹಾಗೂ ಒಡಿಶಾ ರಾಜ್ಯಗಳ ರಾಜ್ಯ ಪಕ್ಷಿಯಾಗಿ ಗುರುತಿಸಲ್ಪಟ್ಟಿದೆ.
### ಲಕ್ಷಣಗಳು
ಇದು ಪಾರಿವಾಳಕ್ಕಿಂತ ಚಿಕ್ಕದಾದ ಪಕ್ಷಿ.ನೆತ್ತಿ,ರೆಕ್ಕೆ ತಿಳಿ ನೀಲಿಯಾಗಿದ್ದು,ಕತ್ತು,ಎದೆ,ಬೆನ್ನು ಕಂದು ಬಣ್ಣವಿದೆ.ಕೊಕ್ಕು ಕಪ್ಪಗಿದೆ.ಸುಮಾರು ೨೬ ರಿಂದ ೨೮ ಸೆಂಟಿಮೀಟರ್ ಉದ್ದವಿರುತ್ತದೆ.

 
### ಆವಾಸ
ಇದು ಮುಖ್ಯವಾಗಿ ಪರ್ಣಪಾತಿ ಕಾಡಿನ ಅಂಚು,ಕೃಷಿಭೂಮಿ,ಕುರುಚಲು ಕಾಡುಗಳಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ.ತಂತಿ,ಮರ,ಬಂಡೆ ಹಾಗೂ ಕಂಬಗಳಲ್ಲಿ ಕುಳಿತಿರುತ್ತದೆ.

### ಸಂತಾನೋತ್ಪತ್ತಿ
ಪೊಟರೆಯಲ್ಲಿ ಮೃದುವಾದ ವಸ್ತುಗಳನ್ನು ಸಂಗ್ರಹಿಸಿ ಗೂಡುಕಟ್ಟಿ,೪ ಅಥವಾ ೫ ಮೊಟ್ಟೆಗಳನ್ನು ಇಡುತ್ತದೆ. ಸುಮಾರು ೧೭ ದಿನಗಳವರೇಗೆ ಕಾವು ಕೊಟ್ಟು ಮರಿಮಾಡುತ್ತದೆ. ಮಾರ್ಚಿಯಿಂದ ಜುಲೈ ಸಂತಾನೋತ್ಪತ್ತಿಯ ಕಾಲ.ಹೆಣ್ಣುಗಳನ್ನು ಆಕರ್ಷಿಸಲು ಗಂಡು ಹಕ್ಕಿ ಆಗಸದಲ್ಲಿ ಗಿರಕಿ ಹೊಡೆಯುತ್ತದೆ.
### ಛಾಯಾಂಕಣ

File:Indian Roller I4 IMG 8314.jpg
File:Indian Roller I3 IMG 8348.jpg
File:Coracias affinis, Kaziranga NP, Assam.jpg

## ಉಲ್ಲೇಖಗಳು 
ವರ್ಗ:ಪಕ್ಷಿಗಳು
ಶಾಂತಲಾ ಕಾಮತ್

ಹಲವಾರು ವರ್ಷಗಳಿಂದ ಸತತವಾಗಿ ಚಾಲ್ತಿಯಲ್ಲಿರುವ ಮುಕ್ತಾ ಮುಕ್ತಾ ಕರ್ನಾಟಕದಲ್ಲಿ ಮನೆಮಾತಾದ ಕನ್ನಡ ಟೆಲಿವಿಶನ್ ಧಾರಾವಾಹಿಯಾಗಿ ಎಲ್ಲರ ಮನಸ್ಸನ್ನು ಗೆದ್ದಿದೆ. 
ನಟಿ,**ಶಾಂತಲಾ ಕಾಮತ್** 'ಮುಕ್ತಾಮುಕ್ತಾ' ಕನ್ನಡ ಧಾರಾವಾಹಿನಿಯಲ್ಲಿ ದೇವಯಾನಿ ಪಾತ್ರವನ್ನು ನಿಭಾಯಿಸುತ್ತಿದ್ದಾರೆ.
## ಮನೆಯ ಪರಿಸರ, ಜನನ
'ಶಾಂತಲಾ ಕಾಮತ್' ರವರ ತಂದೆ, ರಮೇಶ್ ಕಾಮತ್, ವೃತ್ತಿಯಲ್ಲಿ ಒಬ್ಬ ಇಂಜಿನಿಯರ್. ತಾಯಿ ರೂಪಾ ಕಾಮತ್, ಅವರು ಮೂಲತಃ ಕರಾವಳಿಯವರು. ಶಾಂತಲಾ ಬೆಳೆದದ್ದು ಬೆಂಗಳೂರಿನಲ್ಲಿ. ಬೆಂಗಳೂರಿನಲ್ಲಿ 'ಮಾಡೆಲಿಂಗ್' ಮಾಡುತ್ತಿದ್ದರು. 'ಮಿಸ್ ಸೌತ್ ಇಂಡಿಯ ಪ್ರಶಸ್ತಿ'ಗಳಿಸಿದ್ದಾರೆ. ವೈದ್ಯ, ಪ್ರವೀಣ್ ಪೈರವರನ್ನು ಮದುವೆಯಾಗಿದ್ದಾರೆ. ವಿವಾಹದ ನಂತರ ಈ ದಂಪತಿಗಳು ಯು.ಕೆಯಲ್ಲಿ ೫ ವರ್ಷ ವಾಸವಾಗಿದ್ದರು. ನಟನೆಯ ಬಗ್ಗೆ ಮೊದಲಿನಿಂದಲೂ ಆಸಕ್ತಿಯಿತ್ತು. ದೃಷ್ಯಮಾಧ್ಯಮಕ್ಕೆ ಸಹಾಯಕವಾಗುವ ಕೆಲವು 'ಕ್ಯಾಮರಾ ಕೋರ್ಸ್' ಗಳನ್ನು ಅಲ್ಲಿಯೇ ಮಾಡಿಕೊಂಡರು.'ಎಡಿಟಿಂಗ್' ನಲ್ಲೂ ಸಾಕಷ್ಟು ಪರಿಶ್ರಮವಿದೆ. ಭಾರತಕ್ಕೆ ವಾಪಸ್ಸಾದಮೇಲೆ ಬೆಂಗಳೂರಿನಲ್ಲಿ ಅಭಿನಯಕ್ಕೆ ಪ್ರಾರಂಭಿಸಿದರು.
## ಕನ್ನಡ ಟೆಲಿವಿಶನ್ ಧಾರಾವಾಹಿಯಲ್ಲಿ
'ಶಾಂತಲಾ ಕಾಮತ್ ರವರನ್ನು 'ಟೆಲಿವಿಶನ್ ಇಂಡಸ್ಟ್ರಿ'ಗೆ ಪರಿಚಯಿಸಿದವರು, ನಟ ಶರತ್ ಲೋಹಿತಾಶ್ವರವರು. ’ಮುಗಿಲು ಧಾರಾವಾಹಿ'ಯನ್ನು ಚೈತನ್ಯರವರು ನಿರ್ದೇಶಿಸುತ್ತಿದ್ದರು. ಆಗ 'ಶಾಂತಲಾ'ರವರನ್ನು ಮೊದಲು ರವರಿಗೆ ಪರಿಚಯಿಸಿದ್ದು 'ಲೋಹಿತಾಶ್ವ'. ಮೊದಲ 'ಆಡಿಶನ್' ಆಗಿದ್ದು ಅಲ್ಲೇ. ಆನಂತರ, ವಿನು ಬಳಂಜ ಅನೇಕ ಒಳ್ಳೆಯ ಅವಕಾಶಗಳನ್ನು ಒದಗಿಸಿಕೊಟ್ಟರು. ಅವರು ನಿರ್ದೇಶಿಸಿದ ಜೋಗುಳದಲ್ಲಿನ ಪಾತ್ರ 'ಶಾಂತಲಾ ಕಾಮತ್' ರಿಗೆ, ಮುದಕೊಟ್ಟಿತು.

* ವರ್ಗ: ಟೆಲಿವಿಶನ್ ನಟಿ

ವರ್ಗ:ಕಿರುತೆರೆ ನಟರು
ಕೆ.ಜಿ.ಎಫ್

**ಕೋಲಾರ ಚಿನ್ನದ ಗಣಿ** (ಕೆ.ಜಿ.ಎಫ್) (English: Kolar Gold Fields) ಕರ್ನಾಟಕದ ಒಂದು ಸಣ್ಣ ಗಣಿಗಾರಿಕೆ ಪಟ್ಟಣ. ಕೋಲಾರ ಜಿಲ್ಲೆಯ ಬಂಗಾರಪೇಟೆ ತಾಲೂಕಿನಲ್ಲಿದೆ.ಇಲ್ಲಿ ಗಣಿ ನೌಕರರ ಕುಟುಂಬಗಳು ವಾಸಿಸುತ್ತಿದ್ದಾರೆ.ಕೆ.ಜಿ.ಎಫ್ ಪೂರ್ವಭಾಗದಲ್ಲಿ ಒಂದು ಪರ್ವತಗಳ ಸಾಲಿದೆ,ಇದರಲ್ಲಿ ದೊಡ್ಡ ಬೆಟ್ಟ ಪರ್ವತ ಒಂದಾಗಿದೆ.ಇದು ಸಮುದ್ರ ಮಟ್ಟದಿಂದ ೩೧೯೫ ಅಡಿಯಿದ್ದು, ಅತ್ಯಂತ ಎದ್ದುಕಾಣುವ ಬಿಂದುವಾಗಿದೆ.ಕೆ.ಜಿ.ಎಫ್ ನಿಂದ ಸುಮಾರು 30 ಕಿಲೊಮೀಟರ್ ದೂರದಲ್ಲಿ ಕೋಲಾರ ಇದೆ ಹಾಗು ಸುಮಾರು 100  ಕಿಲೊಮೀಟರ್ ಅಂತರದಲ್ಲಿ ಬೆಂಗಳೂರಿದೆ.ಕೆ.ಜಿ.ಎಫ್ ಚಿನ್ನದ ಗಣಿಯನ್ನು ಕಡಿಮೆ ನಿಕ್ಷೇಪಗಳು ಮತ್ತು ಹೆಚ್ಚುತ್ತಿರುವ ಬೆಲೆಯ ಕಾರಣ ಬಿ.ಇ.ಎಂ.ಎಲ್ ಮೂಲಕ 2001 ರಲ್ಲಿ  ಮುಚ್ಚಲಾಯಿತು.
right

## ನೋಡಿ
*ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಕೋಲಾರ ಚಿನ್ನದ ಗಣಿ (ಪ್ರದೇಶ)

ವರ್ಗ:ಕೋಲಾರ ಜಿಲ್ಲೆ
ಅಫ್ಗಾನ್ ಹೌಂಡ್

'**ಅಫ್ಗಾನ್ ಹೌಂಡ್**' ಒಂದು ಜಾತಿಯ ನಾಯಿ. ಇದು ಮೊದಲಿಗೆ ಅಫ್ಘಾನಿಸ್ಥಾನದಲ್ಲಿ ಪತ್ತೆಯಾದುದರಿಂದ ಈ ಹೆಸರು.ಇದರ ಉದ್ದ ೨೪ ರಿಂದ ೨೯ ಇಂಚುಗಳಷ್ಟು ಇರುತ್ತದೆ.ಇದ್ದವಾದ ಕಿವಿ,ಬಲಿಷ್ಠ ಕಾಲುಗಳು,ಉದ್ದವಾದ ಹಾಗೂ ದಟ್ಟವಾದ ಕೂದಲುಗಳು ಇದರ ವೈಶಿಷ್ಟ್ಯವಾಗಿದೆ.

ವರ್ಗ:ಪ್ರಾಣಿಗಳು
ವೃದ್ಧಾಪ್ಯ

**ವೃದ್ದಾಪ್ಯ** ಮನುಷ್ಯನ ನಾಲ್ಕು ವಿಧದ ಅವಸ್ಠೆಗಳಲ್ಲಿ ಒಂದು. ಬಾಲ್ಯ,ಯೌವ್ವನ,ಗೃಹಸ್ಥಉಳಿದವುಗಳು.ಜೀವಿಯ ದೇಹವು ಬೆಳವಣಿಗೆಯ ಕೊನೆಯ ಹಂತದಲ್ಲಿರುವ ಅವಸ್ಥೆಯನ್ನು ವೃದ್ದಾಪ್ಯ ಎನ್ನುವರು.ಮನುಷ್ಯನ ಜೀವಿತದಲ್ಲಿ ಸುಮಾರು ೩೦ ರಿಂದ ೪೦ ವರ್ಷಗಳ ಪ್ರಾಯದಲ್ಲಿ ಇದರ ಲಕ್ಷಣ ಗೋಚರಿಸಲು ಪ್ರಾರಂಭವಾಗುತ್ತದೆ. ಮೊದಲಿಗ ಕೂದಲು ಬಿಳುಪಾಗುವುದು,ಕಣ್ಣಿನ ಸುತ್ತ ಕಪ್ಪನೆಯ ಉಂಗುರದಂತ ರಚನೆ ಬೆಳೆಯುವುದು,ಇಂದ್ರಿಯಗಳ ಸಾಮರ್ಥ್ಯ ಕ್ಷೀಣಿಸುವುದು ಇದರ ಪ್ರಮುಖ ಭಾಗವಾಗಿರುತ್ತದೆ.

ವರ್ಗ:ಬೆಳವಣಿಗೆ ಜೀವಶಾಸ್ತ್ರ
ವರ್ಗ:ಜೀವಶಾಸ್ತ್ರ
ಅಮರಾಂತ್

**ಅಮರಾಂತ್** ಒಂದು ಜಾತಿಯ ಸಸ್ಯ ಪ್ರಬೇದ. ಇದರಲ್ಲಿ ಕಳೆ ಎಂದು ಗುರುತಿಸಲ್ಪಟ್ಟ ಸಸ್ಯಗಳು, ಬೆಳೆಎಂದು ಗುರುತಿಸಲ್ಪಟ್ಟ ಸಸ್ಯಗಳು ಹಾಗೂ ಅಲಂಕಾರಿಕ ಸಸ್ಯಗಳು ಸೇರಿವೆ.ಸುಮಾರು ೬೦ ಪ್ರಬೇದಗಳ ಸಸ್ಯಗಳು ಈ ಗುಂಪಿನಲ್ಲಿವೆ.ಉಷ್ಣ ಪ್ರದೇಶಗಳಲ್ಲಿ ಬೆಳೆಯುವ ಸಸ್ಯ. ಇದರ ಹೂವುಗಳು ಒಣಗಿದಾಗ ಕೂಡಾ ತನ್ನ ಬಣ್ಣ ಕಳೆದುಕೊಳ್ಳುವುದಿಲ್ಲ.ಇದರಲ್ಲಿ ಹಲವಾರು ಪ್ರಭೇದಗಳು ತರಕಾರಿಯಾಗಿ ಭಾರತ ಸೇರಿದಂತೆ ಕೆಲವು ದೇಶಗಳಲ್ಲಿ ಬಳಕೆಯಲ್ಲಿದೆ. Amaranthus cruentus, Amaranthus blitum, Amaranthus dubius, and Amaranthus tricolor ಈ ಪ್ರಬೇದಗಳು ಕರ್ನಾಟಕ (ದಂಟಿನ ಸೊಪ್ಪು),ಆಂಧ್ರ ಪ್ರದೇಶ,ಬಿಹಾರ,ಉತ್ತರಪ್ರದೇಶ,ತಮಿಳುನಾಡು ಹಾಗೂ ಕೇರಳಗಳಲ್ಲಿ ಬಳಕೆಯಲ್ಲಿದೆ.

ವರ್ಗ:ಸಸ್ಯಗಳು
ವರ್ಗ:ಅಲಂಕಾರಿಕ ಸಸ್ಯಗಳು
ಹನಸೋಗೆ

**ಹನಸೋಗೆ** ಎಂಬ ಗ್ರಾಮವು ಮೈಸೂರು ಜಿಲ್ಲೆಯ,ಕೆ ಆರ್ ನಗರ ತಾಲ್ಲೂಕಿನಲ್ಲಿದೆ.ಇದು ಮೈಸೂರಿನಿಂದ ಸುಮಾರು  ೫೦  ಕೀ ಮೀ ದೂರದಲ್ಲಿದೆ.ಇದು ಕಾವೇರಿ ನದಿ ದಡದಲ್ಲಿದೆ.ಇಲ್ಲಿ ಶ್ರೀ ರಾಘವೇಂದ್ರ ತೀರ್ಥರ ಸುಮಾರು ೨೦೦ ವರ್ಷ ಹಳೆಯದಾದ ಬೃಂದಾವನವಿದೆ.

ವರ್ಗ:ಮೈಸೂರು ಜಿಲ್ಲೆ
ಮೇಘಾ ಸುರೇಂದ್ರ ಕುಮಾರ್ ಹೆಗ್ಡೆ

'ಮೇಘಾ ಸುರೇಂದ್ರ ಕುಮಾರ್ ಹೆಗ್ಡೆ', ಮುಂಬೈನ ಅಂಧೇರಿ ಉಪನಗರದಲ್ಲಿ ವಾಸಿಸುತ್ತಿರುವ  ಒಬ್ಬ ೧೯ ವರ್ಷದ ಬಾಲಿಕೆ, ರೈಫಲ್ ಶೂಟಿಂಗ್ ನಲ್ಲಿ ವಿಕ್ರಮವನ್ನು ಸಾಧಿಸಿದ್ದಾಳೆ.  ತನ್ನ ಶೈಕ್ಷಣಿಕ ಕ್ಷೇತ್ರದಲ್ಲೂ ಮುಂದಿರುವ 'ಮೇಘಾ' ಒಬ್ಬ  ಪ್ರಗತಿಶೀಲ ವಿದ್ಯಾರ್ಥಿನಿಯಾಗಿದ್ದಾಳೆ.
## ತಂದೆ ತಾಯಂದಿರು ಮತ್ತು ವಿದ್ಯಾಭ್ಯಾಸ
ಮುಂಬೈನ  ಅಂಧೇರಿ(ಪೂ) ಉಪನಗರದ  'ಕೊನಾನಿ ಕಾಲೇಜ್ ಆಫ್ ಕಾಮರ್ಸ್ ಅಂಡ್ ಎಕನಾಮಿಕ್ಸ್ 'ನಲ್ಲಿ  ೧೧ ನೆಯ ತರಗತಿಯಲ್ಲಿ ಓದುತ್ತಿದ್ದಾಳೆ. ಇವಳು  ಕೈಗಾರಿಕೋದ್ಯಮಿ ಹಾಗೂ 'ಹಿರಿಯ ರಂಗ ಕಲಾವಿದ', 'ಮಹಾರಾಷ್ಟ್ರ ಕನ್ನಡ ಕಲಾವಿದರ ಪರಿಷತ್ತು' ಮತ್ತು 'ಸನಾತನ ವೇದಿಕೆಯ ಅಧ್ಯಕ್ಷ'ರಾದ ಸುರೇಂದ್ರ ಕುಮಾರ್ ಹೆಗ್ಡೆ ಹಾಗೂ ವಿನೋದಿನಿ ಹೆಗ್ಡೆಯವರ ಸುಪುತ್ರಿ. 'ಯಕ್ಷಗಾನ' ಹಾಗೂ 'ಭರತನಾಟ್ಯ'ದಲ್ಲಿ ಕಲಾವಿದೆ. 'ಬಾಂದ್ರ-ಬೋರಿವಲಿ ವಲಯದ ಕಲಾಜಗತ್ತು', 'ಚಿಣ್ಣರ ಬಿಂಬ ಸಂಸ್ಥೆಯ ಗೌರವ ಕಾರ್ಯದರ್ಶಿ'. ಶೈಕ್ಷಣಿಕ ಕ್ಷೇತ್ರದಲ್ಲಿ ಮಂಚೂಣಿಯಲ್ಲಿರುವ  ಮೇಘಾ, 'ಐ.ಸಿ.ಎಸ್.ಇ ಬೋರ್ಡ್ ಪರೀಕ್ಷೆ' ಯಲ್ಲಿ ಶೇ.೯೪% ಅಂಕ ಗಳಿಸಿರುತ್ತಾಳೆ.

## ರಾಷ್ಟ್ರೀಯ ರೈಫಲ್ ಶೂಟಿಂಗ್ ಛಾಂಪಿಯನ್
'ಪುಣೆನಗರದ ಶಿವಛತ್ರಪತಿ ಕ್ರೀಡಾಂಗಣ, ಬಾಲೆವಾಡಿ'ಯಲ್ಲಿ ಜರುಗಿದ ೨೦೧೧-೧೨ ರ ಸಾಲಿನ, ರಾಷ್ಟ್ರೀಯ ಏರ್ ರೈಫಲ್ ಶೂಟಿಂಗ್ ಛಾಂಪಿಯನ್ ಶಿಪ್ ಸ್ಪರ್ಧೆಯಲ್ಲಿ 'ಮಹಾರಾಷ್ಟ್ರ'ವನ್ನು ಪ್ರತಿನಿಧಿಸಿದ್ದಳು.  ಕು.ಮೇಘಾ ಸುರೇಂದ್ರ ಕುಮಾರ್ ಹೆಗ್ಡೆ ಕ್ರಮವಾಗಿ 'ಕಂಚು' ಹಾಗೂ 'ಚಿನ್ನದ ಪದಕ'ಗಳನ್ನು ಪಡೆದುಕೊಂಡಿದ್ದಾಳೆ. ಈ ಪ್ರಶಸ್ತಿ ೧೯ ವರ್ಷದ ಕೆಳಗಿನ ಹರೆಯದ ಹುಡುಗಿಯರ ವೈಯಕ್ತಿಕ ಹಾಗೂ ಅವರು ಪ್ರತಿನಿಧಿಸುವ ತಂಡ ಛಾಂಪಿಯನ್ ಶಿಪ್ ಸ್ಪರ್ಧೆಗಾಗಿ ಪ್ರತಿವರ್ಷವೂ ಕೊಡಲಾಗುತ್ತಿದೆ.

ವರ್ಗ:ಮುಂಬಯಿ ಕನ್ನಡಿಗರು
ಕಂದಹಾರ್

**ಕಂದಹಾರ್** ಅಫ್ಘಾನಿಸ್ಥಾನದ ಎರಡನೆಯ ಮುಖ್ಯ ಪಟ್ಟಣ. ಸುಮಾರು ೫ ಲಕ್ಷ ಜನಸಂಖ್ಯೆಯನ್ನು ಹೊಂದಿದೆ. ಹತ್ತಿ,ಉಣ್ಣೆ,,ರೇಷ್ಮೆಗಳ ವ್ಯಾಪರ ಕೇಂದ್ರವಾಗಿ ಪ್ರಸಿದ್ಢವಾಗಿದೆ. ಕಂದಹಾರ್ ಸುತ್ತಮುತ್ತಲಿನ ಪ್ರದೇಶವು ಪ್ರಾಚೀನ ಇತಿಹಾಸದ ಕೇಂದ್ರ. ಈ ಪಟ್ಟಣವನ್ನು  ಅಲೆಕ್ಸಾಂಡರ್ ಕ್ರಿಸ್ತ ಪೂರ್ವ ೪ನೆಯ ಶತಮಾನದಲ್ಲಿ ನಿರ್ಮಿಸಿದನು.ಇದು  ಆಯಕಟ್ಟಿನ ಪ್ರದೇಶದಲ್ಲಿರುವುದರಿಂದ ಇದನ್ನು ವಶಪಡಿಸಿಕೊಳ್ಳಲು ಹಲವು ಯುದ್ಧಗಳು ನಡೆದಿದೆ.

ವರ್ಗ:ಐತಿಹಾಸಿಕ ಸ್ಥಳಗಳು
ವರ್ಗ:ಏಷ್ಯಾ ಖಂಡದ ನಗರಗಳು
ಡೇಗೆ

**ಡೇಗೆ** (Shikra)  ಇದನ್ನು ಸಂಸ್ಕೃತದಲ್ಲಿ ದ್ರೋಣಕ ಎಂದು ಕರೆಯುತ್ತಾರೆ. ಏಷಿಯಾಹಾಗೂ ಆಫ್ರಿಕ ಖಂಡಗಳಲ್ಲಿ ಕಂಡು ಬರುವ ಹಕ್ಕಿ. ಸಣ್ಣ ಹಕ್ಕಿ ಹಾಗೂ ಪ್ರಾಣಿಗಳನ್ನು ತಟ್ಟನೆ ಎರಗಿ ಹಿಡಿಯುತ್ತದೆ.
### ಲಕ್ಷಣಗಳು
ದೇಹದ ಮೆಲ್ಬಾಗವು ನೀಲಿ ಮಿಶ್ರಿತ ಕಡು ಬೂದು. ಬಿಳಿ ತಳ ಭಾಗದಲ್ಲಿ ಕಂದು ಬಣ್ಣದ ಮಚ್ಚೆಗಳು ಕಂಡು ಬರುತ್ತದೆ.ಕೆಂಪು ಕಣ್ಣು,ಮೊನಚು ಕೊಕ್ಕು ಇದೆ.ಬೂದು ಬಾಲಕ್ಕೆ  ಪಟ್ಟಿಗಳಿದ್ದು  ತುದಿಯಲ್ಲಿ ಬಿಳಿ ಅಂಚು ಇದೆ. ಕಾಲುಗಳು ಹಳದಿ. ಹೆಣ್ಣು ಹಕ್ಕಿಯು ಗಾತ್ರದಲ್ಲಿ ದೊಡ್ಡದಿದ್ದು  ಹಳದಿ ಕಣ್ಣುಗಳಿರುತ್ತದೆ.
### ವಾಸ 
ಕಾಡು, ಕುರುಚಲು ಕಾಡು ಹಾಗೂ ಪೊದೆಗಳಲ್ಲಿ ಕಂಡು ಬರುತ್ತದೆ.ಮರಗಳಲ್ಲಿ ವಾಸಿಸುತ್ತದೆ.ಕಡ್ಡಿಗಳಿಂದ ಕೂಡಿದ ಆಳವಲ್ಲದೆ ಗೂಡು ಕಟ್ಟುತ್ತದೆ.

## ಉಲ್ಲೇಖಗಳು 
ವರ್ಗ:ಪಕ್ಷಿಗಳು
ಪ್ರಥಮ ಚಿಕೆತ್ಸೆ

ಪ್ರಥಮ ಚಿಕೆತ್ಸೆಗೆ ಮೂಲ ಸಲಹೆಗಳು

ಯಾರಾದರೂ ಗಾಯಗೊಂಡರೆ ಅಥವಾ ಏಕದಂ ಅಸ್ವಸ್ಥರಾದರೆ, ವೈದ್ಯಕೀಯ ಚಿಕಿತ್ಸೆ ದೊರೆಯುವ ಮುಂಚಿನ ಅವಧಿಯು ತುಂಬಾ ನಾಜೂಕಾಗಿರುವುದು. ಈ ಅವಧಿಯು ಗಾಯಗೊಂಡ ವ್ಯಕ್ತಿಗೆ ಅತಿ ಮುಖ್ಯವಾದುದು. ಅದಕ್ಕಾಗಿ ಕೆಲವು ಮೂಲಭೂತ ಸಲಹೆಗಳು ಹೀಗಿವೆ -

ನಿಮ್ಮ ಮನೆಯಲ್ಲಿ ಪ್ರಥಮ ಚಿಕೆತ್ಸೆ ಕಿಟ್ ಇರುವುದನ್ನು ಖಚಿತ ಪಡಿಸಿಕೊಳ್ಳಿ. ಅತಿ ಅಗತ್ಯವಾದ ಸರಳ ಔಷಧಿಗಳು ಸದಾ ಲಭ್ಯವಿರಲಿ.
ಪ್ರಥಮ ಚಿಕೆತ್ಸೆ ಕಿಟ್, ಅದರಲ್ಲಿನ ಸಲಹೆ ರಹಿತ ಔಷಧಿಗಳನ್ನು ಸೇರಿದಂತೆ ಎಲ್ಲ ಔಷಧಿಗಳನ್ನು ಮಕ್ಕಳಿಗೆ ದೊರಕದಂತೆ ಇಡಿ
ಬಾಧಿತನಿಗೆ ಸಹಾಯ ಮಾಡುವ ಮೊದಲು ನಿಮ್ಮ ರಕ್ಷಣೆಗೆ ಆದ್ಯತೆ ಇರಲಿ. ಪರಿಸ್ಥಿತಿಯ ಅಂದಾಜು ಮಾಡಿ. ಆತಂಕಗಳನ್ನು ಗುರುತಿಸಿ. ಸಾಧ್ಯವಾದಷ್ಟು ಕೈಗವಸು ಧರಿಸಿ, ರಕ್ತ ಮತ್ತು ದೇಹ ದ್ರವಗಳ ನೇರ ಸಂಪರ್ಕ ಬರದಂತೆ ಎಚ್ಚರ ವಹಿಸಿ
ತುರ್ತು ಪರಿಸ್ಥಿತಿ ಸಂಭವಿಸಿದರೆ, ಅವನ ನಾಲಿಗೆಯು ಉಸಿರಾಟಕ್ಕೆ ಅಡಚಣೆ ಮಾಡದಂತೆ ನೋಡಿಕೊಳ್ಳಿ. ಬಾಯಿ ಖಾಲಿ ಇರಬೇಕು ಮತ್ತು ಅದರಲ್ಲಿ ಯಾವುದೆ ಅನ್ಯ ವಸ್ತು ಅಥವಾ ಬೇರೆ ದ್ರವಗಳು ಇರಬಾರದು. ಅವನು ಸಹಜವಾಗಿ ಉಸಿರಾಡುತ್ತಿರಬೇಕು.ಇಲ್ಲವಾದರೆ ಕೃತಕ ಉಸಿರಾಟ ನೀಡಬೇಕು.
ರಕ್ತಸ್ರಾವವನ್ನು ಪರೀಕ್ಷಿಸುವಾಗ ಅವನ ನಾಡಿ ಬಡಿತ,ರಕ್ತ ಪರಿಚಲನೆ ಸಾಮಾನ್ಯ ವಾಗಿರಬೇಕು. ರಕ್ತ ಸ್ರಾವ ತೀವ್ರ ವಾಗಿದ್ದರೆ, ವಿಷ ಸೇವನೆ ಮಾಡಿದ್ದರೆ, ಹೃದಯದ ಬಡಿತ ನಿಂತಿದ್ದರೆ ತಕ್ಷಣ ಕಾರ್ಯ ಪ್ರವೃತ್ತರಾಗಿ. ಪ್ರತಿಕ್ಷಣವೂ ಅತಿಮುಖ್ಯವಾದುದು ಎಂಬುದು ನೆನಪಿರಲಿ.
ಅವನಿಗೆ ಕತ್ತಿನ ಇಲ್ಲವೆ ಬೆನ್ನುಮೂಳೆಯ ಗಾಯವಾಗಿದ್ದರೆ ತುಸುವೂ, ಅಲುಗಿಸಬಾರದು. ಹೆಚ್ಚಿನ ಅಪಾಯ ತಪ್ಪಿಸುವ ಸಲುವಾಗಿ ಮಾತ್ರ ಕದಲಿಸಬಹುದು. ಅವನು ವಾಂತಿ ಮಾಡಿಕೊಂಡಿದ್ದರೆ, ಅವನ ಕತ್ತು ಮುರಿದ ಅಪಾಯವಿಲ್ಲದಿದ್ದರೆ ಅವನ ಉಸಿರು ಕಟ್ಟುವ ತೊಂದರೆ ತಪ್ಪಿಸಲು ಪಕ್ಕಕ್ಕೆ ಹೊರಳಿ ಮಲಗಿಸಿ. ಅವನನ್ನು ಕೋಟು ಮತ್ತು ಹೊದಿಕೆಗಳನ್ನು ಬಳಸಿ ಬೆಚ್ಚಗೆ ಇಡಿ
ನೀವು ಪ್ರಥಮ ಚಿಕಿತ್ಸೆ ಮಡುವಾಗ ಇನ್ನೊಬ್ಬರು ವೈದ್ಯರನ್ನು ಸಂಪರ್ಕಿಸಲಿ. ವೈದ್ಯರ ಜೊತೆ ಮಾತನಾಡುವವರು ಅವರಿಗೆ ಇಲ್ಲಿನ ತುರ್ತು ಸ್ಥಿತಿಯ ವಿವರಣೆ ನೀಡಬೇಕು ಮತ್ತು ಆಂಬುಲೆನ್ಸ್ ಬರುವವರೆಗೆ ಏನು ಮಾಡಬೇಕು ಎಂಬ ಬಗ್ಗೆ ಸಲಹೆ ಸೂಚನೆಗಳನ್ನು ಪಡೆಯಬೇಕು.
ಸಮಾಧಾನ ದಿಂದ ಇರಿ. ರೋಗಿಗೆ ಮಾನಸಿಕ ಒತ್ತಾಸೆ ನೀಡಿ
ಪ್ರಜ್ಞೆ ಕಳೆದುಕೊಂಡವರಿಗೆ, ಅರೆಪ್ರಜ್ಞಾವಸ್ಥೆಯಲ್ಲಿರುವವರಿಗೆ ಯವುದೇ ದ್ರವ ಪದಾರ್ಥ ಕೊಡಬೇಡಿ. ಅದು ರೋಗಿಯ ಶ್ವಾಸ ನಾಳದೊಳಗೆ ಹೋಗಿ ಉಸಿರಾಟದ ತೊಂದೆರೆಗೆ ಕಾರಣವಾಗಬಹುದು. ಪ್ರಜ್ಞೆ ತಪ್ಪಿದವರನ್ನು ಅಲುಗಾಡಿಸಿ ಇಲ್ಲವೆ ಹೊಡೆದು ಎಚ್ಚರಿಸಲು ಪ್ರಯತ್ನ ಮಾಡಬೇಡಿ
ರೋಗಿಯ ತುರ್ತು ವೈದ್ಯಕೀಯ ಗುರುತಿನ ಚೀಟಿ ಇದೆಯಾ ನೋಡಿ. ಇದ್ದರೆ ಅವನಿಗೆ ಯಾವ ಔಷಧಿ ಅಲರ್ಜಿ ಇದೆ ಮತ್ತು ವಿಶೇಷ ಸೇವೆಯ ಅಗತ್ಯವಿರುವ ಗಂಭೀರ ಆರೋಗ್ಯ ಸಮಸ್ಯೆಗಳನ್ನು ಗುರುತಿಸಿಕೊಳ್ಳಿ.
## ನೋಡಿ
*ಪ್ರಥಮ ಚಿಕಿತ್ಸಾ ಕಿಟ್‌‌
.

ವರ್ಗ:ಚಿಕಿತ್ಸೆ
ಬಿ.ಎನ್.ಮುನಿಯಪ್ಪ

ಟಿ.ಎನ್.ಸೀತಾರಾಂ ರವರು ನಿರ್ದೇಶಿಸುತ್ತಿರುವ 'ಮುಕ್ತಾ ಮುಕ್ತಾ' ಟೆಲಿವಿಶನ್ ಧಾರಾವಾಹಿಯಲ್ಲಿ 'ಮುನಿಯಪ್ಪ'ನವರ ಪಾತ್ರವಹಿಸಿ ಕರ್ನಾಟಕದ ಜನತೆಗೆ ಚಿರಪರಿಚಿತರಾಗಿರುವ 'ರಾಜಕಾರಣಿ'ಯ ನಿಜವಾದ ಹೆಸರು,**ಬಿ.ಎನ್.ಮುನಿಯಪ್ಪ**ಎಂದು. 'ಮುನಿಯಪ್ಪನವರು,ನಿಜಜೀವನದಲ್ಲಿ ರಾಜಕಾರಣಿ. ನಟರಲ್ಲ. ದೇವೇಗೌಡರು ಹುಟ್ಟುಹಾಕಿಬೆಳೆಸಿದ 'ಜೆ.ಡಿ.ಎಸ್. ರಾಜ್ಯ ಘಟಕದ ಪ್ರಧಾನ ಕಾರ್ಯದರ್ಶಿ'ಯಾಗಿ ದುಡಿಯುತ್ತಿದ್ದಾರೆ. ಇವರು, ಅನಿಲ್ ಲಾಡ್ ರವರ ಶಿಷ್ಯ.
## ಮಾಯಾಮೃಗ ಧಾರಾವಾಹಿಯಿಂದ ಆರಂಭ
ನಿರ್ದೇಶಕ, ಸೀತಾರಾಂ, ಜೀವರಾಜ ಆಳ್ವ, ಹೆಗಡೆಯವರನ್ನು ಕಾಣಲು ಲೋಕಶಕ್ತಿ ಪಕ್ಷದ ಕಚೇರಿಗೆ ಆಗಾಗ ಬರುತ್ತಿದ್ದರು. ಮಾಯಾಮೃಗ ಧಾರವಾಹಿ ಪ್ರಾರಂಭವಾದ ಸಮಯದಲ್ಲಿ  ಒಂದು ಗುಂಪಿನಲ್ಲಿ ನಿಲ್ಲಲು ಜನರ ದೃಷ್ಯಕ್ಕೆ ಈ ತರಹದ ವ್ಯಕ್ತಿ  ಬೇಕಿತ್ತು. ಹಾಗೇ ನಿಂತಿದ್ದಾಗ ತಮಗೂ ಏನಾದರೂ ಒಂದು ಮಾತು ಕೊಡಿಯೆಂದು 'ಸೀತಾರಾಂ' ರವರನ್ನು  ಕೇಳಿದರು. ಆಗ ಸೀತಾರಾಂ,ದೃಷ್ಯಕ್ಕೆ  ಸರಿಹೊಂದುವ ಪಾತ್ರವನ್ನೇ ನಟಿಸಲು ಕೊಟ್ಟರು. ಹಾಗಾಗಿ ಮುನಿಯಪ್ಪನವರಿಗೆ ಅರಿವಿಲ್ಲದೆಯೇ ಮುಕ್ತಾ ಮುಕ್ತಾ ಧಾರಾವಾಹಿಯ 'ಪಾರ್ಟಿ ಅಧ್ಯಕ್ಷ ಮುನಿಯಪ್ಪನ ಪಾತ್ರ' ಅವರಿಗೆ ಅತ್ಯಂತ ಜನಪ್ರಿಯತೆಯನ್ನು ತಂದುಕೊಟ್ಟಿತು. ಮುಂದೆ ಮನ್ವಂತರದಲ್ಲೂ ಅವಕಾಶ ದೊರೆಯಿತು. ಮುನಿಯಪ್ಪನವರು 'ಸೀತಾರಾಂ' ರವರನ್ನು  ಸ್ವಾಮಿಎಂದೇ ಸಂಬೋಧಿಸುತ್ತಾರೆ. ಪಾತ್ರಗಳ ಮಾತನ್ನು ಹೇಳಿಕೊಟ್ಟಂತೆ ಹೇಳಿ ಒಪ್ಪಿಸುವುದರಲ್ಲಿ ಅವರು ಎತ್ತಿದ ಕೈ. ಮಾಗಡಿತಾಲ್ಲೂಕು ತಾವರೇಕೆರೆ ಹೈಸ್ಕೂಲ್ ನಲ್ಲಿ ಓದುವಾಗ ವಿದ್ಯಾರ್ಥಿಗಳ ಮುಖಂಡರಾಗಿದ್ದರು. ಮುಂದೆ 'ವಿಶ್ವೇಶ್ವರಪುರಂ ಕಾಲೇಜ್' ನಲ್ಲಿ ವಿದ್ಯಾಭ್ಯಾಸಮಾಡಲು ಬಂದಾಗ ಆಳ್ವಸಾಹೇಬರ ಶಿಷ್ಯರಾದರು.

## ಹುಟ್ಟೂರು,ಪರಿವಾರ
ಚಿಕ್ಕಬಳ್ಳಾಪುರ ತಾಲ್ಲೂಕಿನದ ಬಾಲಕುಂಟನಹಳ್ಳಿ ಇವರ ಹುಟ್ಟೂರು. ತಾತ, ಮುನಿಶಾಮಪ್ಪ ಮರಣಪರ್ಯಂತ 'ಛೇರ್ಮನ್' ಆಗಿದ್ದರು. ಅಜ್ಜಿ 'ವೈಸ್ ಛೇರ್ಮನ್'. ಹಳ್ಳಿಯಲ್ಲಿ ಇಬ್ಬರು ಅಣ್ಣಂದಿರು,ವ್ಯವಸಾಯವನ್ನು ಅವಲಂಭಿಸಿದ್ದಾರೆ. ಹೆಂಡತಿ,ಲಲಿತ.ಇಬ್ಬರು ಮಕ್ಕಳು. ದೀಪಕ್ ಗೌಡ, ಮತ್ತು ಕೀರ್ತನ ಗೌಡ ಇಬ್ಬರೂ ವಿದ್ಯಾಭ್ಯಾಸಮಾಡುತ್ತಿದ್ದಾರೆ. ಧಾರಾವಾಹಿಯಲ್ಲಿ ಮಾಡಿದ ಪಾತ್ರಗಳಿಂದ ಹಣಗಳಿಸಿದ್ದಲ್ಲದೆ ಒಳ್ಳೆಯ ಜನಪ್ರಿಯತೆಯೂ ಬೆನ್ನಹಿಂದೆ ಬಂತು.

ವರ್ಗ:ಕಿರುತೆರೆ ನಟರು
ವಾಲಿ

**ವಾಲಿ**ಯು ರಾಮಾಯಣದಲ್ಲಿ ಕಿಷ್ಕಿಂದೆಯ ವಾನರ ರಾಜ. ವಾಲಿಯು ಇಂದ್ರನ ಮಗ ಹಾಗೂ ಸುಗ್ರೀವನ ಅಣ್ಣ. ರಾಮನಿಗೆ ಸೀತೆಯನ್ನು ಹುಡುಕಲು ಸಹಾಯ ಮಾಡಿದ ವಾನರ ಅಂಗದ ಇವನ ಮಗ. ಇವನ ಮಡದಿ ತಾರಾ. 

ವಾಲಿ ಮತ್ತು ಸುಗ್ರೀವರು ಒಬ್ಬಳೇ ತಾಯಿಯ ಮಕ್ಕಳು. ಮತ್ತು ಅಸಾಧಾರಣವಾದ ರೂಪ ಸಾದರ್ಶವನ್ನು ಹೊಂದಿದ್ದವರು. ಇವರಲ್ಲಿ ವಾಲಿಯು ಹಿರಿಯವನು. ವಾಲಿಯು ಶಿವನಿಂದ ವರಪಡೆದು ಮಹಾ ಪರಾಕ್ರಮಿಯಾದವನು. ಇದರ ಪರಿಣಾಮವಾಗಿ ಇವನೆದುರುನಿಂತ ಶತ್ರುವಿನ ಬಲಕ್ಕೆ ಸಮವಾದ ಬಲವು ಈತನಿಗೆ ಹೆಚ್ಚುವರಿಯಾಗಿ ಲಭಿಸುತ್ತಿತ್ತು ಮತ್ತು  ಈತನು ಅಜೇಯನಾಗಿದ್ದನು. ಸಹೋದರನೊಂದಿಗೆ ಇದ್ದ  ಭೇದಭಾವವು ವಾಲಿಯನ್ನು ರಾಮನು ಸಂಹರಿಸುವುದರೊಂದಿಗೆ ಪರ್ಯಾವಸಾನವಾಯಿತು. ವಾಲಿಯು ಶಿವನ ಭಕ್ತನಾಗಿದ್ದನು. 

ವಾಲಿಯನ್ನು (ಸಂಸ್ಕೃತದ ಮೂಲ ಪದ **ವಾಲಿನ್**) ಹಲವಾರು ಭಾರತೀಯ ಭಾಷೆಗಳಲ್ಲಿ ಬಾಲಿ ಎಂದು ಕರೆಯಲಾಗುತ್ತದೆ. ವಾಲಿಗೆ ಇನ್ನಿತರ ಹೆಸರುಗಳು ಇಂಡೋನೇಷಿಯನ್ ಭಾಷೆ: ಸುಬಾಲಿ, ಮಲೆ ಭಾಷೆ: ಬಾಲ್ಯ, ಯುವಾನ್: ಬಾರಿ, ಥಾಯ್: ಫಾಲಿ ಮತ್ತು ಲಾವೊ: ಪಾಲಿಕನ್. 

## ಬಾಹ್ಯ ಸಂಪರ್ಕಗಳು
*Mahabharata, Book III: Vana Parva, Section 278: ಸುಗ್ರೀವ ಜೊತೆಗಿನ ರಾಮನ ಮೈತ್ರಿಯನ್ನು ಮತ್ತು ವಾಲಿಯ ಕೊಲೆಗಳನ್ನು ವಿವರಿಸುವ ಮಹಾಭಾರತದ ವಿಭಾಗಕ್ಕೆ ಕೊಂಡಿ
*Ramayana, Book IV, Canto 16: ರಾಮನ ಕೈಯಲ್ಲಿ ವಾಲಿಯ ಸಾವಿನ ಬಗ್ಗೆ ವಿವರಿಸುವ ವಾಲ್ಮೀಕಿಯ ರಾಮಾಯಣ ವಿಭಾಗಕ್ಕೆ ಕೊಂಡಿ
*Photographs of a bas relief  ಕಾಂಬೋಡಿಯಾದಲ್ಲಿನ ಬಾಂಟೆಯ್ ಶ್ರೆ ದೇವಸ್ಥಾನದಲ್ಲಿ ವಾಲಿ ಮತ್ತು ಸುಗ್ರೀವ ನಡುವಿನ ಯುದ್ಧವನ್ನು ಚಿತ್ರಿಸಲಾಗಿದೆ.
*Valmiki Ramayana Kishkindha Kanda Prose Sagara 11 

ವರ್ಗ:ರಾಮಾಯಣದ ಪಾತ್ರಗಳು
ವಾಗ್ಮಿ ಸತೀಶ್

ಕವಿಯಾಗಿ, ಲೇಖಕರಾಗಿ, ಪದಬಂಧ ರಚನೆಕಾರರಾಗಿ, ಕಥೆಗಾರರಾಗಿ, ನಾಟಕಕಾರರಾಗಿ, ವಾಗ್ಮಿಯಾಗಿ,  ನಟ-ನಿರ್ದೇಶಕರಾಗಿ, ದೂರದರ್ಶನ ವಾಹಿನಿಗಳಲ್ಲಿ ಕಾರ್ಯಕ್ರಮ ನಿರೂಪಕರಾಗಿ, ಆಕಾಶವಾಣಿ ದೂರದರ್ಶನದಲ್ಲಿ ವಾರ್ತಾ ವಾಚಕರಾಗಿ, ವಕೀಲರಾಗಿ  ವಿವಿಧ ಕ್ಷೇತ್ರಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡಿರುವ ಸತೀಶ್ ಮೂಲತಃ ಪತ್ರಕರ್ತರು.

ಕನ್ನಡನಾಡಿನ ಜನಪ್ರಿಯ ದಿನ ಪತ್ರಿಕೆ  ‘ಕನ್ನಡಪ್ರಭ’ದಲ್ಲಿ ಹನ್ನೆರಡು ವರ್ಷ ಕಾಲ ಸೇವೆ ಸಲ್ಲಿಸಿದ ಸತೀಶ್,ಆನಂತರ ಕನ್ನಡದ ಮೊಟ್ಟ ಮೊದಲ ಪೋರ್ಟಲ್ ಕನ್ನಡ.ಇಂಡಿಯಾಇನ್‌ಫೋ.ಕಾಂನಲ್ಲಿ ಮುಖ್ಯ ಉಪಸಂಪಾದಕರಾಗಿ ದುಡಿದರು.ಮುದ್ರಣ ಮಾಧ್ಯಮ ಹಾಗೂ ವಿದ್ಯುನ್ಮಾನ ಮಾಧ್ಯಮ ಹಾಗೂ ಅಂತರಜಾಲ ಮಾಧ್ಯಮದಲ್ಲಿ ಪತ್ರಕರ್ತರಾಗಿ ಸೇವೆ ಸಲ್ಲಿಸಿರುವ ಸತೀಶ್ ಬೆಂಗಳೂರು ಆಕಾಶವಾಣಿ,ದೂರದರ್ಶನ ಸುದ್ದಿ ವಿಭಾಗದಲ್ಲಿ ಕ್ಯಾಷುಯಲ್ ಎಡಿಟರ್(ಸಾಂದರ್ಭಿಕ ಸಂಪಾದಕ) ಆಗಿ,ಕನ್ನಡರತ್ನ.ಕಾಂ ಹಾಗೂ ಮಾಸಿಕದ ಗೌರವ ಪ್ರಧಾನ ಸಂಪಾದಕರಾಗಿಯೂ ಸೇವೆ ಸಲ್ಲಿಸಿದ್ದಾರೆ. ವಕೀಲರಾಗಿಯೂ ಕೆಲ ಕಾಲ ವೃತ್ತಿ ನಡೆಸಿದ ಸತೀಶ್ ಪತ್ರಿಕೋದ್ಯಮದ ತುಡಿತದಿಂದ ಹೊರಬರಲಾಗದೆ ಹೈದ್ರಾಬಾದ್ ಕರ್ನಾಟಕ ಪ್ರದೇಶದಿಂದ ಪ್ರಕಟವಾಗುವ ರಾಯಚೂರಿನ ‘ಸುದ್ದಿ ಮೂಲ’ ದಿನಪತ್ರಿಕೆಯ ಬೆಂಗಳೂರು ವಿಶೇಷ ವರದಿಗಾರರಾಗಿ,ಸುವರ್ಣ ಟೈಮ್ಸ್ ಆಫ್ ಕರ್ನಾಟಕ ಪತ್ರಿಕೆಯ ವರದಿಗಾರರಾಗಿಯೂ ಸೇವೆ ಸಲ್ಲಿಸುತ್ತಿದ್ದಾರೆ.

ಕಲೆ,ಸಾಹಿತ್ಯ,ಚಲನಚಿತ್ರ,ಕ್ರೀಡೆ,ವಾಣಿಜ್ಯ,ವಿಜ್ಞಾನ,ವ್ಯಕ್ತಿತ್ವ ವಿಕಾಸ... ಹೀಗೆ ವಿವಿಧ ವಿಭಾಗಗಳಲ್ಲಿ ಸತೀಶ್ ಬರೆದಿರುವ ನೂರಾರು ಲೇಖನಗಳು ಪ್ರಕಟವಾಗಿವೆ.

## references
1. http://www.kannadaratna.com 

ವರ್ಗ:ಪತ್ರಕರ್ತರು
ಪಿ.ಸಿ.ಪಿ.ಎನ್.ಡಿ.ಟಿ ಆಕ್ಟ್

ಹೆರಿಗೆ ಪೂರ್ವ ಭ್ರೂಣ ಲಿಂಗಪತ್ತೆ 1994ರ ಪ್ರಕಾರ ಮೊದಲ ಅಪರಾಧಕ್ಕೆ 3 ವರ್ಷ ಜೈಲುಶಿಕ್ಷೆಯೊಂದಿಗೆ ರೂ.50,000 ದವರೆಗೆ ದಂಡ, 2ನೆ ಅಪರಾಧಕ್ಕೆ 5 ವರ್ಷ ಜೈಲುಶಿಕ್ಷೆಯೊಂದಿಗೆ ರೂ.1,00,000ರವರೆಗೆ ದಂಡ ಹಾಗೂ ವೈದ್ಯಕೀಯ ವೃತ್ತಿಯಿಂದ ಅಮಾನತುಗೊಳಿಸಲಾಗುತ್ತದೆ. ಶಿಕ್ಷೆ ಕೇವಲ ವೈದ್ಯರಿಗೆ ಮಾತ್ರ ಸೀಮಿತವಲ್ಲ. ಮಹಿಳೆಯ ಗಂಡ, ಅತ್ತೆ, ಮಾವ ಹಾಗೂ ಇವರ ಸಂಬಂಧಿಕರು ಭ್ರೂಣ ಲಿಂಗಪತ್ತೆ ಕ್ರಿಯೆಗೆ ಪ್ರೋತ್ಸಾಹಿಸಿದರೆ ಅಂತವರೂ ಶಿಕ್ಷೆಗೆ ಗುರಿಯಾಗುತ್ತಾರೆ.

ವರ್ಗ:ಕಾನೂನು